‘Us’ Filem Seram Hebat Yang Perlu Anda Tonton Tahun Hadapan

Sebelum 2018 melabuhkan tirai, pengarah Jordan Peele memperlihatkan karya terbaru beliau yang akan ditayangkan pada 15 Mac 2019, Us.

Jordan Peele kembali sebagai penulis, produser serta pengarah untuk karya ini. Us akan mengisahkan satu keluarga yang sedang bercuti. Percutian yang pada mulanya indah berubah tragedi apabila mereka didatangi oleh satu keluarga yang ‘sama’ seperti mereka.

Siapakah keluarga klon ini? Apa tujuan sebenar mereka? Seperti juga filem Get Out arahan Jordan Peele sebelum ini, kami yakin Us akan memberikan pengalaman yang berbeza kepada penonton.


Jabatan Negara Amerika Syarikat Sangka Singapura Berada Di Dalam Malaysia

Jabatan Negara Amerika Syarikat (AS) menimbulkan kontroversi apabila mengatakan bahawa Singapura masih sebahagian daripada Malaysia. Laman web rasmi itu telah menyiarkan taklimat bersama Setiausaha Negara Mike Pompeo, menyebut lokasi itu sebagai “JW Marriott, Singapura, Malaysia” pada hari Isnin 11 Jun.

Singapura dipilih untuk menjadi tempat pertemuan antara pemimpin pemimpin negara AS, Presiden Donald Trump dan pemimpin tertinggi Korea Utara, Kim Jong Un untuk mengadakan perbincangan rundingan mengenai program penyahnuklearan di Korea Utara diplomatik dan ekonomi.

Singapura merupakan sebahagian daripada Malaysia selama dua tahun sejak 1963 melalui Perjanjian Malaysia yang membentuk persekutuan antara Tanah Melayu, Borneo Utara (Sabah) dan Sarawak. Sebelum keluar pada tahun 1965 dan menjadi sebagai negara Republik.

Kesalahan kecil seperti ini sebenarnya dapat dielak oleh Amerika Syarikat jika mereka lebih peka di mana Singapura sebenarnya. Tidak susah pun. Buka sahaja Google, pasti anda tahu di mana terletaknya Singapura. Yang pasti bukan di Malaysia.


Amerika Syarikat Bakal Rampas Aset Yang Dikaitkan Dengan 1MDB Bernilai Lebih USD1 Billion

Jabatan Kehakiman Amerika Syarikat akan mengeluarkan saman untuk merampas pelbagai aset hartanah yang mempunyai hubungan dengan syarikat 1Malaysia Development Berhad (1MDB) yang dianggarkan bernilai lebih USD1 billion di mana aset hartanah itu dibeli menggunakan dana dari 1MBD.

Saman berkenaan akan menghadapkan beberapa individu ke mahkamah dengan salah laku yang dibuat dalam tempoh masa 4 tahun oleh beberapa individu yang menyalahgunakan berbillion dolar dari dana 1MDB.

Tiga nama difailkan dalam saman berkenaan setakat ini; anak tiri Dato’ Sri Najib Razak, Riza Aziz (co-founder Red Granite Pictures), Low Taek Jho atau Jho Low (pelabur dari Malaysia) dan Mohamed Badawy al-Husseiny (pegawai dana kerajaan di Abu Dhabi). Seorang lagi individu, Khadem al-Qubaisi turut dinamakan dalam kes ini kerana bersubahat dalam beberapa kes salah guna dana ini. Pengerusi Lembaga Penasihat 1MDB, Najib Razak tidak dinamakan dalam saman ini.

Dalam saman tersebut menyatakan dana 1MDB telah disalah guna dan dimasukkan ke dalam syarikat Petrosaudi, syarikat yang mempunyai kerjasama dengan 1MDB dan kemudiannya dimasukkan ke dalam akaun pegawai tinggi dari Malaysia yang dikenali hanya sebagai ‘Malaysian Official One’.

Aset yang bakal dirampas termasuklah beberapa penthouses, banglo mewah, karya lukisan bernilai jutaan dollar dan jet peribadi jenama ‘Bombardier’ bernilai USD35 juta. Menurut laporan yang dikeluarkan Wall Street Journal, antara yang dibeli menggunakan dana 1MDB ini adalah lukisan karya Vincent Van Gogh, La maison de Vincent a Arles yang dibeli oleh Jho Low dengan harga USD 5,485,000 pada 20 December 2013.

Laporan itu turut menyatakan dana ini telah digunakan untuk membeli aset dan untuk menanggung perbelanjaan hidup mewah beberapa individu yang berkaitan termasuk membeli karya lukisan dan barang kemas, membeli hartanah, membayar hutang perjudian di Las Vegas serta membayar artis untuk menyertai parti atau sesuatu majlis.

Tiada kenyataan dikeluarkan oleh setiap individu dan wakil dari 1MDB buat masa ini. Anda boleh baca laporan penuh berkenaan kes ini di sini. Sama-sama kita nantikan perkembangan kes ini.


USA Tidaklah Hebat Mana. Tapi 4 Perkara Ini Buat Saya Kagum Dengan Rakyatnya

Kita di Malaysia, bila sebut saja USA, gambarannya semua hebat dan gah, asal ‘Made in USA’ saja bangga gila!

Sepanjang pengembaraan saya pada kali ini di bumi uncle Sam yang indah lagi cantik, ada beberapa perkara yang mengejutkan saya, rupa-rupanya tidaklah hebat mana negara USA ni. Nak kata hidup senang, rata-rata marhaen terpaksa bekerja keras sampai tua untuk sara hidup.

Saya sangat hairan, setiap kali pergi ke pasaraya saya lihat kebanyakkan pekerjanya terdiri dari warga emas yang sepatutnya sudah bersara, saya yang tidak berpuas hati inginkan jawapan sempat menemu bual beberapa pekerja warga emas di sana :

“Aku terpaksa bekerja walaupun umur semakin lanjut usia, bukan satu, tapi dua kerja aku buat! Jika aku tidak bekerja, bagaimana aku mahu bayar cukai? Kamu tahu kan semua benda di USA ini dikenakan cukai? Tidak ada yang percuma di sini. Inilah USA, working for life! Keluh dia.”

Ya, ada benarnya kata-kata pakcik tu. Memang hampir semua benda di USA dikenakan cukai, dari sebesar-besar barang hinggalah sekecil-kecil barang. Dapat gaji 2800 dolar, tolak cukai 26%, tolak insuran kesihatan dan kenderaan setiap bulan, tolak itu dan ini, tinggal beberapa ratus dolar saja untuk belanja!

Sebab itu kebanyakkan marhaen terpaksa membuat 2-3 kerja untuk menampung kos sara hidup yang sangat gila mahalnya.

Inikah yang dikatakan negara maju? Oh tidak!

Kata seorang lagi warga emas : di USA ni, yang kaya akan bertambah kaya, yang miskin akan kekal bekerja sampai mati!. Terdiam sekejap bila mendengar keluhan warga emas tersebut. Betulkah begitu? Wallahua’lam.

Jika di KL kita sering merungut kerana terpaksa membayar tol sana sini, tidak kurangnya di USA. Sepanjang pengalaman memandu di New Jersey dan New York city, dalam tempoh 40 minit memandu saya dah lalu 5 buah tol dengan kadar bayaran hampir 6 dolar. Kalau dikira pergi balik jumlahnya hampir 12 dolar. Kalau hari-hari pergi kerja boleh kira sendiri berapa jumlahnya.

Jadi apa sebenarnya fungsi cukai pendapatan yang sangat tinggi? Nak kata hospital percuma, tak juga. Semua kena bayar. Nak kata tiada tol, bersepah tol di bandaraya.

Baca: 10 Perbezaan Menarik Antara Malaysia vs USA Yang Saya Temui Sewaktu Travel

Semasa pergi ke kawasan pedalaman di daerah Wesport, saya sempat berbual dengan seorang pemuda tempatan. Beliau memilih untuk bekerja di ladang ternakan.

Katanya jika di bandar semua gaji aku akan habis untuk bayar cukai. Di sini aku lebih tenang. Ayam, lembu dan kambing semua bela sendiri. Kamu nak tahu kenapa aku tak suka bayar cukai?

Mereka (kerajaan) habiskan hasil cukai hanya untuk kepentingan ketenteraan saja, lagi banyak kamu simpan hutang di bank, lagi sayang Amerika dekat kamu. Hmm… betulkah begitu? Wallahua’lam.

Lihat saja di New York city, jumlah gelendangan meningkat setiap hari. Mengikut kajian, New York city merupakan bandaraya yang mempunyai jumlah gelendangan antara yang tertinggi di dunia.

Tak percaya? Boleh datang lihat sendiri suasana di lorong-lorong selepas jam 10 malam. Menakutkan.

Tidak dinafikan peluang pekerjaan di sini sangat banyak dengan kadar gaji yang agak tinggi, tetapi adakah ianya sepadan dengan kos sara hidup? Jawapannya tidak! Memang tidak sepadan.

Cuma siapa yang pandai ambil peluang dia boleh berjaya di sini. Sama juga seperti di Malaysia, bersepah sana sini peluang. Siapa yang rajin berusaha, inshaAllah dia boleh berjaya. Jangan reka pelbagai alasan untuk mengatakan tidak!

Bagi saya samada USA atau Malaysia, kedua-duanya sama maju. Sama canggih, sama naik membangun, sama hebat darisegi perdagangan. Cuma 4 perkara ini yang menyebabkan USA berada setapak lebih maju dari kita :

1. Teknologi filem Hollywood yang super hebat, sekaligus mempengaruhi warga dunia yang USA sebuah negara yang hebat. Realitinya tidak begitu.

2. Rakyatnya sangat rajin dari segala segi, tidak seperti di Malaysia, kebanyakkannya malas berusaha, mudah selesa dengan apa yang tiada (kereta bank punya, rumah pun bank punya, apa yang kau ada?).

3. Rakyatnya sangat pentingkan masa. Lewat seminit dikira lewat! Tidak seperti di Malaysia, lewat 30 minit itu dikira biasa.

4. Rakyatnya sangat pentingkan kebersihan. Tidak seperti di Malaysia yang mana kebanyakkannya suka membuang sampah merata-rata, contoh lihat saja puntung rokok bersepah sana sini. Sudahlah membazir, dihisap rokok tempat awam, kemudian dibuang pula puntung merata-rata!

Saya percaya, kita masih belum terlambat, jika kita boleh ubah sikap kepada rajin berusaha, tepati masa dan pentingkan kebersihan, inshaAllah Malaysia akan menjadi sebuah negara yang jauh lebih maju dari USA. Percayalah..

Nota: Tulisan ini berdasarkan pengalaman saya sendiri mengembara di bumi Amerika semenjak dua bulan yang lalu, mungkin ianya tidak menggambarkan keseluruhan negara USA.

Baca lagi: 10 Tempat Menarik Mesti Dilawati Jika Anda Travel Ke San Francisco USA


‘Usaha 2 Tahun Operasi 2 Bulan, Bila PKP Sebulan Terus Tutup Kedai’

Tidak dapat dinafikan golongan peniaga dan usahawan merupakan antara individu yang paling terkesan dengan situasi COVID-19 dan perintah kawalan pergerakan yang sedang berlangsung di negara kita.

Walaupun sudah ada sektor-sektor perniagaan yang kini sudah dibenarkan untuk beroperasi, namun arahan yang mula dikuatkuasa sejak pertengahan Mac lalu itu ternyata memberi kesan dengan tiada persediaan yang dapat dilakukan bagi menghadapinya oleh mereka ini.

Antara yang turut terkesan dengan situasi semasa COVID-19 adalah usahawan  Irfan Dzahier yang terpaksa menutup premis studio fotografi dan percetakan miliknya selepas tidak dapat menjalankan perniagaan seperti biasa.

Tambah menyedihkan, studio yang diusahakan sejak dua tahun dan menelan kos ubah suai sehingga RM30,000 itu tepaksa ditutup selepas hanya dua bulan beroperasi seperti yang dikongsikan di laman Twitter beliau.

Usaha 2 tahun. Setup 1 bulan. Operasi 2 bulan. Pkp sebulan. Tutup terus.

Apalah nasib labu. Mungkin yang lebih baik. pic.twitter.com/j8e8UjSdnj

— Irfan Dzahier (@IrfanDzahier) May 4, 2020

Perkongsian mengenai keputusan drastik yang terpaksa dibuat itu mendapat perhatian di Twitter dengan ciapannya mendapat hampir 4,000 retweet dalam kalangan netizen yang turut bersedih dengan kisahnya.

Dalam satu temu bual bersama portal Mstar, Irfan menjelaskan dia mampu untuk beroperasi sehingga Julai atau Ogos namun menjelaskan jumlah kerugian yang akan ditanggung menjadi lebih besar daripada pendapatan yang diperolehi.

“Disebabkan wabak Coronavirus yang kita semua tak pasti sampai bila, saya antara yang terkesan dengan tak dapat menjalankan perniagaan seperti biasa.

“Semua acara seperti majlis kahwin, masjlis berbuka puasa, photoshoot raya dan family day terpaksa ditangguhkan ke tahun hadapan dan ada yang dibatalkan dengan jumlah kerugian sebanyak RM20,000 hingga RM 30,000,” ujar beliau.

Dan untuk ketika ini, Irfan dan rakannya sedang dalam proses untuk mengeluarkan peralatan studio ke rumahnya di Sungai Buloh bagi meneruskan perkhidmatan yang ditawarkannya sebelum ini dari rumah- sama seperti kebanyakan bisnes-bisnes lain yang terkesan dengan situasi COVID-19 ketika ini.

PKP  bukan saja memberi kesan kepada usahawan kecil, malah perniagaan seperti pasar raya juga terpaksa ditutup dan ada yang terpaksa menanggung kerugian apabila stok mereka rosak dijangkiti kullat. Baca perkongsian kami di puatan di bawah.

Hampir 2 Bulan Tutup Kedai Kerana PKP, Netizen Kongsi Gambar Barangan Kulit Dipenuhi Kulat

Panggung Wayang Dipenuhi Kulat Selepas Hampir 2 Bulan Tidak Beroperasi


Usaha Pelumba LTdL Bertutur Bahasa Inggeris Dengan Loghat Terengganu Dipuji Netizen

Bercakap dalam bahasa yang tidak selalu digunakan dalam kehidupan seharian boleh menjadi perkara yang agak sulit buat sesetengah daripada kita terutamanya bahasa Inggeris.

Walaupun memahami apa yang dituturkan orang lain dengan baik namun bila mahu membalas balik apa yang ditanyakan orang lain sudah pasti ia akan kedengaran sedikit berbeza dengan mereka yang fasih dalam bahasa tersebut.

Bagaimanapun perkara tersebut tidak sepatutnya menjadi halangan untuk kita berkomunikasi dalam bahasa yang kita tidak fasih asalkan maksud yang ingin disampaikan dapat difahami oleh orang lain dengan baik.

Seperti pelumba basikal Terengganu Cycling Team (TSG), Mohd Harrif Saleh yang tular semalam apabila sesi temu bualnya bersama wartawan dalam bahasa Inggeris mencuri tumpuan netizen kerana mempunyai slang Terengganu.

Level konpideng die cakak tu tinggi. Salute Harris! Teranu ori boh! pic.twitter.com/rD0Ga8N1x9

— MYtehOais (@my_tehoais) February 13, 2020

Walaupun pertuturannya dalam bahasa Inggeris itu mempunyai loghat Terengganu, namun kita semua dapat memahami apa yang dimaksudkan Harrif ketika itu.

Malah, netizen juga memuji keberanian dan kelancaran beliau menggunakan bahasa Inggeris ketika sesi temu bual dan berpendapat tiada apa yang salah dengan caranya berbahasa Inggeris itu.

Apatah lagi, kejohanan Le Tour de Langkawi ini adalah merupakan kejohanan berbasikal yang disertai ramai peserta dari luar negara dan turut mendapat liputan media luar.

Sepatutnya orang melayu kita cakap ja english mcm ni pun, tak payah kisah accent ka slang sangat pun, as long as we deliver the message and people understand, rossi pun bantai ja kot english dia malu apa, https://t.co/LUYyFebFYU

Power dia cakap sebenarnya, tade stutter lansung and points die ade. Thats what that matters. https://t.co/YjiAKXHRk3

— Amir Tajjudin (@AmirTajjudin) February 13, 2020

Just decent spoken English is fine. And he did fine. https://t.co/ODgfsm8xOg

— ᴊᴏᴇ ʟᴇᴇ 🇲🇾 (@klubbkiddkl) February 13, 2020

Jika melihat kepada komen-komen yang ditinggalkan netizen ini, sudah pasti kita yang masih malu-malu untuk berbahasa Inggeris pun akan terinspirasi dengan apa yang telah dilakukan oleh Harrif.

Mungkin ramai juga di kalangan kita yang tidak tahu Harrif juga pernah mencuri tumpuan rakyat Malaysia sebelum ini juga kerana kebolehannya berbahasa Inggeris dengan sedikit loghat Terengganu pada tahun lalu.

Video itu dikongsikan kembali netizen di kiriman tersebut.

Salute sek kiteeeee. Dong weri boh, yor English is guk. Wi leng frong de mistek. Be prauk of yorseh boh! Congrats! pic.twitter.com/yKTzQmt1M3

— Jarr (@JarrNadjmuddean) April 30, 2019

Paling bijok bila dia bagi ucapan untuk fans Malaysia, dia guna Bahasa Malaysia. That’s the point. Barulah ucapan untuk orang Malaysia!

— #PETRONASLTdL2020 (@azraeimuhamad) May 1, 2019

Bukan itu sahaja, malah netizen juga turut memuji netizen kerana dia dapat memahami soalan yang diajukan wartawan dengan begitu baik sekali.

His english is good enough because he can understand the questions. Some can speak english but failed at comprehending questions.

Good job Harrif! Kami rakyat Malaysia bukan saja berbangga memiliki jaguh berbasikal seperti tetapi anda juga membuktikan orang Melayu pun boleh berbahasa Inggeris dengan baik.

Bagi anda yang tidak mengikuti LTdL kali ini, Harrif sudah pun memenangi dua peringkat perlumbaan masing-masing di Peringkat 5 dari Kuala Kubu Bharu ke Ipoh dan juga Peringkat 7 dari Bagan ke Alor Setar.

Sebelum ini kami juga ada berkongsi artikel tentang ‘orang kuat’ LTdL yang tular di media sosial kerana dilihat sama dengan salah seorang pelakon filem era P Ramlee. Klik pautan di bawah untuk membaca.

‘Abang Maznah’ Curi Tumpuan Netizen, Rupanya Orang Kuat Di Sebalik LTdL

Lelaki Ini Kongsi Kisah Kegigihan Pemuda Pulang Ke Melaka Berbasikal Dari Bangkok

JPJ Cari Penyelesaian Atasi Masalah Basikal Lajak


Usaha Sejak Kecil, Alyssa Buktikan Mampu Miliki Vellfire Pada Usia 12 Tahun

Memiliki Toyota Vellfire sudah menjadi sebahagian daripada simbol kejayaan dan status bagi sebahagian rakyat Malaysia. Sering kali dapat dilihat pemilik Toyota Vellfire merupakan orang kenamaan atau mereka yang berjaya menerusi bidang yang diceburi.

Dalam pada itu, siapa sangka YouTuber dari Malaysia yang baru sahaja menginjak usia 12 tahun sudah berjaya memiliki Toyota Vellfire beliau sendiri. Pemilikan kereta yang diidam ramai ini secara tidak langsung membuatkan orang ramai tertanya-tanya dengan usaha Alyssa Dezek sejak kecil.

Alhamdulillah.. Hadiah untuk fans Alyssa ADFC Malaysia, Indonesia, Singapore Brunei dan Philippines dan kepada semua subscribers dan followers Alyssa Dezek… Khas untuk Kalian.. Sempena 3 Juta subscribers Alyssa di youtube channel Alyssa Dezek… Video penuh boleh tengok kat youtube channel Alyssa Dezek ok.. Kalian adalah inspirasi Alyssa untuk terus berkarya.. Alyssa sayang kamu.. 😘 ❤ 🤗 🙏 #alyssadezek #laguuntukkamu @xenorocks

A post shared by  Aryanna Alyssa Dezek (@alyssa_dezek_official) on Jun 30, 2020 at 6:32am PDT

Difahamkan beliau yang bermula dengan minat bermain ukulele sambil bernyanyi melalui platform YouTube sejak usia 6 tahun berjaya meletakkan beliau sebagai 10 YouTuber dengan jumlah pengikut tertinggi di Malaysia. Lebih mengagumkan, jumlah pengikut beliau di YouTube dilaporkan lebih tinggi berbanding para selebriti di Malaysia.

Tidak hanya membuat cover, Alyssa Dezek kini turut mempunyai lagu sendiri iaitu Lagu Untuk Kamu yang sudah berjaya mengumpul 59 juta tontonan dalam tempoh 5 bulan sahaja.

Di sebalik kejayaan beliau memperoleh kereta mewah iaitu Toyota Vellfire, Alyssa Dezek berharap kejayaan beliau mampu memberi inspirasi kepada orang ramai khususnya kanak-kanak yang sebaya dengan beliau tanpa niat untuk menunjuk-nunjuk.

Beliau yakin setiap individu mampu hasilkan video yang berfaedah dan kreatif dengan cara yang tersendiri dalam usaha untuk menarik perhatian penonton.

Selain itu, beliau turut mengucapkan terima kasih buat ibunya Suzanner Dezek yang mula memuat naik video di YouTube sejak beliau berusia 4 tahun. Cover lagu Kun Anta difahamkan antara yang melonjakkan nama beliau sekaligus membuatkan beliau dikenali ramai.

Kini Alyssa Dezek dilaporkan sudah mempunyai peminat bukan sahaja di Malaysia malah di Indonesia, Singapura, Filipina dan juga Brunei. Semoga usaha Alyssa Dezek dalam mengumpul 10 juta pengikut serta mengutip Diamond Play Button tercapai. Tahniah diucapakan buat Alyssa Dezek serta keluarga.

Ketahui lebih lanjut mengenai Alyssa Dezek yang tersenarai sebagai 10 YouTuber dengan jumlah pengikut tertinggi Malaysia dengan klik pautan di bawah.

Gadis Berusia 12 Tahun Ini Tersenarai Sebagai 10 YouTuber Dengan Jumlah Pengikut Tertinggi Malaysia


Kerana Viral Di Facebook, Lelaki Ini Berjaya Pulangkan Kamera Hilang Milik Pelancong Asing

Siapa sangka percutian di Sabah bagi Dr Wan Johan Ariff, seorang doktor pergigian baru-baru ini berakhir dengan kisah menarik apabila beliau secara tak sengaja telah menemui kamera milik pelancong asing.

Apa yang menarik tentang kisah ini adalah bagaimana netizen di Malaysia bersama-sama membantu beliau untuk menemukan semula pemilik kamera tersebut.

Kami berjaya menghubungi Dr Wan Johan untuk mendapatkan cerita sebenar dan berikut adalah perkongsian beliau.

S: Saudara bercuti ke Sabah berapa orang dan berapa lama?

J: Saya bercuti di Sabah bersama isteri dan 2 orang anak. Ini adalah percutian kami yang pertama di Sabah. Kami tiba di KK pada 29hb dan terus ke Pulau Manukan untuk bermalam di sana. Kami berada di Sabah selama 4 hari 3 malam. Pulau Manukan adalah destinasi kami yang pertama dan hari ke2 kami berangkat ke Kundasang dan pulang semula ke KK pada hari ke-3.

S: Bagaimana mulanya terjumpa kamera tu dan di lokasi mana secara tepatnya?

J: Kamera tersebut kami jumpai secara tidak sengaja pada hari pertama kami di Pulau Manukan. Ianya tersorok di celah pokok berhampiran pantai. Anak saya yang berumur 6 tahun, bernama Alya yang menyapa kami bahawa terdapat kamera disitu.

Saya pada mulanya menganggap ianya kamera mainan. Namun apabila di lihat dengan betul, ianya kamera yang agak mahal. Saya melihat sekeliling kalau-kalau ada orang yang berhampiran sedang mandi di pantai, namun tiada seorang pun maklumlah masa pun semakin senja.

Saya terus mengambil kamera tersebut dan membawa pulang ke bilik kami. Saya bernasib baik kerana membawa laptop bersama semasa percutian kali ini kerana sedang menyiapkan beberapa kertas kerja berkenaan thesis saya (thesis untuk pengajian kepakaran saya dalam bidang implant pergigian). Saya terpaksa membuka memory kad kamera tersebut utk mencari image tuan punya kamera tersebut.

S: Kami dapati saudara berkongsi di fb dan telah dibantu secara viral oleh rakan-rakan di fb. Boleh ceritakan perasaan saudara apabila melihat respon positif dari rakan-rakan dalam usaha untuk menemui pemilik kamera tu?

J: Pada mulanya saya cuba memberitahu kepada manager resort Pulau Manukan termasuk menunjukkan image tuan punya kamera tersebut. Namun mereka berkata bahawa mungkin tuan punya kamera tersebut tidak bermalam di pulau dan hanya daily walking sahaja.

Manager tersebut menasihati saya untuk menyerahkan kamera tersebut di balai polis di KK. Namun, sy cuba sedaya upaya untuk kongsi kan terlebih dahulu di laman FB saya. Kebanyakkan rakan FB sy adalah traveller dan photographer.

Alhamdulillah, respon rakan FB amat memberangsangkan. Saya amat gembira kerana ramai yang memberi respon utk membantu. Ramai orang Sabah yang menghantar ‘friend request’ dalam usaha mereka membantu saya.

Ada juga yang cuba membantu dengan mendapatkan beberapa application dan menyamakan gambar yang saya kongsikan. Ada yang dapat link-kan saya dengan beberapa orang yang hampir-hampir menyerupai pemilik kamera tersebut. Namun, ianya gagal.

Alhamdulillah, hampir 24 jam mencuba, saya di sapa oleh beberapa kenalan FB yang mengakui mengenali pemilik kamera setelah melihat gambar ke 2 (pemilik bersama isteri dan anak) yang saya terpaksa kongsi dalam tempoh 24 jam tersebut. Agak complicated juga pada mulanya kerana pemilik sukar dihubungi kerana beliau berada di pulau yang lain sekitar Kota kinabalu.

S: Bagaimana akhirnya saudara Berjaya temui pemilik kamera? Adakah saudara dihubungi seseorang?

J: Waktu agak terhad kerana saya terpaksa mengejar penerbangan pada pukul 3 petang pada 2 Mei 2015. Setelah meneliti inforsi yang telah diberi oleh saudari Mariate Ibrahim, dalam waktu terakhir ini saya terpaksa memberi number phone saya kepada beliau.

Beberapa minit kemudiannya saya telah dihubungi oleh seseorang yang bercakap english dalam intonasi francis. Beliau telah memberitahu nama beliau adalah Aymeric dan kamera tersebut adalah kepunyaan beliau. Beliau tidak dapat berjumpa saya dalam waktu terdekat kerana berada di sebuah pulau yang agak berjauhan dari KK. Beliau terpaksa menghantar sahabat beliau yang bernama Steven.

Sejam sebelum checkout dari hotel di KK, Steven telah hadir ke lobi hotel. Sebagai bukti, Steven telah menunjukkan beberapa gambar Steven bersama Aymeric dan keluarga beberapa hari lepas.

Malah, Aymeric juga telah menghubungi semasa penyerahan kamera beliau dilobby hotel. Beliau (Aymeric) amat teringin berjumpa saya dan berulang kali mengucapkan terima kasih kerana menjaga kamera tersebut bersama image.

J: Saya amat gembira dan bersyukur kerana dapat menyerahkan kembali barangan berharga kepunyaan orang dalam keadaan yang baik dan selamat. Ada yang bertanya, kenapa tidak serahkan terus kepada Polis?

Saya nekad selagi saya mampu untuk mencari informasi mengenai pemiliknya sebelum pulang ke Semenanjung, saya akan cuba. Jika usaha saya buntu sehingga saat saya mahu pulang ke sSmenanjung, saya akan serahkan kepada polis. Alhamdulillah, Allah tunjukkan jalan yang benar, dan saya memiliki rakan FB yang hebat.

S: Ada pesanan atau tips yang ingin saudara sampaikan buat mereka diluar sana apabila terjumpa barang yang mungkin berharga milik insan lain?

J: Barangan kepunyaan orang walaupun kita yang menjumpainya, ianya tetap kepunyaan orang. Walaupun ianya bernilai ribuan ringgit, dan kita merasa gembira apabila menjumpainya dan berniat untuk menyimpannya, namun sebenarnya barangan itu tetap milik orang lain.

Cubalah sedaya upaya untuk memulangkannya kepada pemilik yang asal. Kegembiraan dan kesenangan hati adalah sesuatu perasaan yang tidak dapat kita gambarkan setelah kita berjaya mengembalikan sesuatu kepada yang haknya. Jika kita ikhlas, ganjaran akhirat pasti menanti. Insyaallah.

Kami di TheVocket.com mengucapkan syabas buat anda yang terlibat dalam membantu pencarian pemilik kamera ini. Ini membuktikan rakyat Malaysia adalah warga prihatin.

LIKE dan FOLLOW Vocket di Facebook serta Instagram


8 Langkah Mendisiplinkan Anak Tidur Bilik Sendiri

Tidur bersama bayi memberikan banyak manfaat kepada bayi dan ibu. Memupuk ikatan yang sihat untuk bayi dan ibu. Bayi rasa lebih selamat dan lebih sihat dari sudut emosinya.

Apabila tiba masanya, anak kecil itu perlu tidur di tempatnya sendiri. Sampai masanya dia perlu diasuh untuk menjadi yakin dan berani.

Namun lazimnya, si kecil terlalu ingin melekat di tilam ibu bapa. Ibu bapa pula rasa kasihan ingin meninggalkan anak bersendirian di bilik.

Ini tip untuk mendisiplinkan anak tidur di bilik sendiri.

1. Kerajinan dan disiplin ibu bapa. Yang pertama dan paling utama adalah kerajinan ibu bapa. Rajin menemankan anak makan, tidurkan dan sebagainya. Kemudian disiplin diri.

2. Mula disiplinkan anak seawal mungkin untuk semua urusan yang memerlukan aturan masa seperti makan, tidur, main dan mandi.

3. Makan. Anak yang sudah boleh makan sendiri, pastikan makan mengikut waktunya. Waktu makan semua perlu makan bersama-sama. Makan satu dulang boleh mengeratkan ukhuwah dan mengurangkan basuhan pinggan. Untuk mendisiplinkan makan, jika tidak makan pada waktunya, tiada makanan disediakan selepas habis waktunya.

4. Makan malam. Makan malam yang mengenyangkan amat membantu anak-anak untuk tidur lena pada waktu malam. Pastikan juga mereka makan malam dan minum air atau susu secukupnya. Tiada minuman bercoklat. Tiada manisan atau gula-gula tambahan.

5. Bermain. Bermain secara fizikal, bukan permainan di skrin. Bermain adalah tanggungjawab kanak-kanak untuk membantu tumbesaran sihat mereka.

Kuota bermain yang cukup amat membantu untuk mereka tidur dengan nyenyak dan optimum. Tidur yang cukup juga membantu untuk perkembangan otak yang sihat. Oleh itu jangan kita sekat keperluan mereka untuk bermain. Jika risau keselamatan mereka, rajinkanlah diri untuk menemani mereka bermain.

6. Untuk tidur yang nyenyak, perlukan keadaan yang selesa. Badan, emosi dan dan bilik yang selesa. Mandi dan pakai baju yang selesa. Bilik yang tidak panas dan tilam yang tidak serabut. Dan emosi yang stabil. Jika tidak selesa mereka mungkin akan terbangun dan mencari ibu bapa.

7. Emosi. Anak yang tidur dalam keadaan menangis, marah, sedih atau takut akan mudah mengigau atau tersedar pada waktu malam. Tetapkan mood tidur sebaiknya.

Mahu anak tidur dalam biliknya, maka ibu bapa perlu tetapkan rutin menidurkan anak, seperti membacakan mereka buku cerita atau bercerita kisah-kisah yang mempunyai nilai moral.

Nasihat kepada anak adalah terbaik diberikan pada waktu bagini. Boleh juga mengulangi hafazan. Selepas itu, bacalah doa bersama-sama dan tibalah masa untuk anak tidur.

Kadang-kadang kita tertidur di bilik anak, tidak mengapa. Anggaplah itu sebagai latihan untuk kita juga.

Keadaan bilik yang selesa, anak pula sudah cukup kenyang dan letih, InsyaAllah membuatkan tidur mereka sampai ke pagi.

8. Untuk anak-anak berusia 4 tahun ke atas, kita sudah boleh latih masa bangun tidur mereka. Apabila sudah tiba masa, mereka perlu bangun.

Jika mahu tidur lagi, boleh tidur pada waktu tengahari, di antara pukul 12 tengah hari sehingga 3 petang, selama satu hingga 2 jam.

Tidur siang perlu cukup-cukup sahaja. Terkurang boleh jadi cranky, terlebih pula, malam nanti si dia segar mata.

Kanak-kanak berusia 1 hingga 4 tahun perlu tidur selama 12 jam sehari, manakala kanak-kanak lebih dari 4 tahun memerlukan tidur selama 8-10 jam sehari.

Kesimpulannya, mahu disiplinkan anak, kita yang perlu disiplin dahulu. Mahu anak rajin mengikut disiplin, kitalah yang perlu jadi rajin dahulu.

Acap kali juga kita kecundang, tetapi tidak mengapa, kita cuba lagi, sepertimana anak-anak kita tidak pernah jemu mencuba.

Bukan setakat hal tidur, ada 1001 lagi perkara lain yang memerlukan disiplin dalam membesarkan anak-anak. Secara tidak langsung, diam tak diam, kita juga sedang belajar mendisiplinkan diri kita sendiri.

Disiplin yang baik tidak cukup dengan hanya menyuruh, tetapi juga dengan menunjukkan demonstrasi dan mengamalkannya, betul tak?

Memberi demonstrasi adalah agak mencabar kerana ia menuntut masa yang lebih, tetapi ini boleh dilakukan dengan kerjasama kedua-dua suami isteri.

Saya doakan usaha Tuan Puan dipermudahkan. Setiap yang kita hajati walau sekecil apa pun, mintalah supaya Allah permudahkan.


Usahawan Jepun Akan Jadi Pelancong Pertama SpaceX

Penciptaan kenderaan angkasa, SpaceX yang diasaskan oleh usahawan terkenal Elon Musk bukanlah suatu perkara yang asing lagi bagi pencinta teknologi angkasa. Terbaharu pihak SpaceX mengeluarkan kenyataan akan membawa seorang jutawan dari Jepun untuk menjadi penumpang pertama kenderaan angkasa tersebut.

Untuk pengetahuan, jutawan Jepun yang dikenali sebagai Yusaku Maezawa merupakan pengasas jualan baju atas talian terbesar di Jepun, Zozotown. Pengembaraan beliau bersama Big Falcon Rocket (BFR) SpaceX akan dijadualkan akan berlepas pada tahun 2023.

I have to take photos of both the Earth and the Moon by myself for this. ZOZO started in Japan and expanded globally to over 72 countries and territories last month. Our mission is clear: to create a #SizeFreeWorld. We want people to celebrate their shape and size; their individuality. Experience the #ZOZOSUIT and custom-fit clothing with our ZOZO App and zozo.com. #BeUniqueBeEqual @zozoglobal #dearMoon @dearmoonproject

A post shared by  Yusaku Maezawa (MZ) (@yusaku2020) on Sep 18, 2018 at 9:32pm PDT

I trust him, so I can ride. #elonmusk #dearMoon @dearMoonproject

A post shared by  Yusaku Maezawa (MZ) (@yusaku2020) on Sep 18, 2018 at 5:38pm PDT

Yusaku Maezawa merancang untuk membawa beberapa orang artis terpilih untuk menyertai pengembaraan beliau. Usahawan yang mempunyai aset bernilai USD2.9 bilion (+-RM 12 bilion) mengeluarkan kenyataan di majlis pelancaran SpaceX baru-baru ini yang menyatakan beliau akan memilih kira-kira 6 hingga 8 artis dari seluruh dunia untuk bersama beliau merasai pengalaman tersebut. Mungkinkah ada selebriti dari Malaysia yang akan terpilih untuk menyertai beliau nanti?

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Usahawan Kosmetik Bergelar ‘Datuk Seri’ Ditahan Terbabit Penyeludupan Dadah Bernilai RM5 Juta

Umum tahu Malaysia sememangnya popular dengan usahawan kosmetik yang berjaya memperoleh kekayaan menerusi produk yang dijual. Kejayaan dalam bentuk rumah yang besar serta kereta mewah sudah menjadi kebiasaan di kalangan usahawan kosmetik.

Namun lain ceritanya pada kali ini apabila pihak polis telah menahan lima individu termasuk seorang usahawan kosmetik selepas disyaki terbabit dengan sindiket penyeludupan dadah methamphetamine rentas negara dalam dua serbuan di sekitar Taman Serdang Perdana, Seri Kembangan, Serdang, Selangor, Selasa lalu.

Berdasarkan laporan, pihak polis telah menangkap dua beradik lelaki warga tempatan berumur 25 tahun dan 31 tahun menaiki kereta Ford Mustang menerusi serbuan pertama yang dibuat.

Melalui pemeriksaan ke atas kenderaan itu, polis berjaya merampas 120 bungkusan teh cina mengandungi bahan disyaki dadah methamphetamine dengan anggaran berat 126.85 kilogram dan nilai rampasan dianggarkan bernilai RM5 juta.

Pihak polis juga turut merampas sebuah kenderaan Ford Mustang dianggarkan bernilai RM500,000 yang didaftarkan di atas nama isteri kepada suspek kedua.

Difahamkan siasatan mendapati suspek berkenaan merupakan seorang usahawan kosmetik di Kelantan dan menggunakan gelaran ‘Datuk Seri’. Lebih menghairankan, kad perniagaan suspek pertama menyatakan suspek merupakan seorang ‘Datuk Seri’ namun semakan mendapati namanya tiada dalam senarai.

Susulan tangkapan itu, katanya, polis berjaya menahan tiga lagi suspek membabitkan dua warga tempatan dan seorang warga Indonesia berumur lingkungan 32 hingga 43 tahun yang berkhidmat sebagai orang tengah bagi urusan jual beli dadah.

Selain Ford Mustang, pihak polis turut merampas tiga kenderaan Nissan Almera, kereta MPV Toyota Innova dan kereta Honda HRV serta wang tunai berjumlah RM3,000 yang mana keseluruhan sitaan bernilai RM158,000.

Berdasarkan siasatan, sindiket dadah yang dipercayai beroperasi lebih lima bulan itu dipercayai menjadikan Malaysia sebagai transit sebelum diedarkan ke negara jiran. Setakat ini kesemua tangkapan ditahan reman selama tujuh hari mulai 11 November hingga 17 November depan dan disisat mengikut Seksyen 39B Akta Dadah Berbahaya 1952.

Tular pada minggu lalu apabila Nabil Ahmad telah dipanggil SPRM berhubung isu Macau Scam.

Nabil Ahmad Antara Individu Yang Dipanggil SPRM Berhubung Isu Macau Scam

Dibantu ‘Bodyguard’ Dan Dilarikan Dengan Kereta Myvi, Persoalan Suspek Macau Scam Lolos Terjawab


Usahawan Kosmetik Dakwa Wang Dana PIBG Berjumlah RM16,000 Diseleweng Oleh Pentadbir Sekolah

Seorang usahawan kosmetik mendakwa berlaku penyelewengan wang dana Persatuan Ibu Bapa dan Guru (PIBG) oleh sebuah sekolah kebangsaan di Kedah yang membabitkan jumlah keseluruhan mencecah RM16,000.

Pengusaha kosmetik, Auni Nazmi Azhar berkata kejadian berlaku pada tahun lalu ketika beliau memegang jawatan sebagai Yang Dipertua (YDP) PIBG sekolah berkenaan.

Beliau menceritakan lanjut tentang kejadian penyelewengan oleh pihak pentadbir sekolah sebanyak dua kali yang membuat pengeluaran wang dana PIBG masing-masing  berjumlah RM10,000 dan RM6,000 antara September hingga Oktober lalu.

Difahamkan beliau telah menanyakan tujuan pengeluaran wang dana tersebut dan dimaklumkan berkaitan pembangunan infrastruktur oleh pihak sekolah. Sebaik diminta kemukan kerja kertas, pihak sekolah didapati gagal menyerahkannya apabila mahu ditandatangani oleh pengusaha kosmetik  di sekolah itu.

Selepas itu, pihak pentadbir hanya memulangkan sebahagian wang berjumlah RM10,000 walaupun diminta untuk memberi jumlah keseluruhan.

Bahkan, pihak sekolah juga menyediakan kertas kerja yang bercanggah dengan tujuan asal pengeluaran iaitu pembelian baju dan bayaran bas bagi program team building guru yang tidak melibatkan murid sekolah pada mesyuarat PIBG Januari lalu.

Mengulas lanjut dalam sidang media di syarikat guaman HWAM hari ini, Auni berkata PIBG meminta pihak pentadbir sekolah memulangkan semula wang berkenaan dan setakat ini pentadbir sekolah hanya memulangkan wang sebanyak RM10,000.

Berikutan itu, katanya, beliau membuat laporan kepada pihak Jabatan Pendidikan Negeri (JPN) dan Kementerian Pendidikan Malaysia (KPM) selain tidak teragak-agak mengambil tindakan undang-undang sekiranya tiada tindakan lanjut diambil.

Beliau mengambil tindakan tegas kerana mahu pihak pentadbir memulangkan semula wang RM6,000 yang sepatutnya digunakan bagi pembangunan dan pendidikan murid serta berharap kejadian sama tidak berulang.

Malah, beliau meluahkan rasa bimbang akan nama baik dan syarikat yang mungkin terjejas dek salah laku pihak pentadbir sekolah. Beliau merasa bertanggungjawab untuk menyelesaikan isu ini kerana memegang amanah diberikan oleh ibu bapa yang terdiri daripada golongan B40.

Sementara Datuk Wan Azmir Wan Majid, Pengarah HWAM berkata anak guamnya memberi tempoh dua minggu kepada pihak sekolah, JPN dan KPM untuk memberi maklum balas berhubung perkara itu.

Bagaimanapun, beliau berharap agar kes terbabit dapat diselesaikan secara baik. Sebagai konklusinya, kita mestilah bertanggungjawab dan bersikap jujur dalam melaksanakan amanah yang diberikan lebih-lebih lagi melibatkan masyarakat.0


Usahawan Muda Ini Jawab Serta Kongsi Pengalaman Dibantu Ahli Politik

Usahawan muda tidak dibantu oleh menteri muda?

Di hari cuti tahun khinzir yang permai ini, tiba-tiba ramai yang WhatsApp saya bertanyakan perihal usahawan Hausboom yang ‘mengkhinzirkan’ Menteri Belia & Sukan.

Saya cakap terus terang sahajalah kenapa saya dihujani dengan pertanyaan tersebut. Kedua-duanya saya kenal dan ini tidak perlu saya selindung.

Dalam hal bisnes dan strategi rakan usahawan kita ni, kadang-kadang rakan sendiri juga tidak tahu menahu atau ditanya pendapat sebelum meluahkan perasaan di media sosial.

Jadi, kalau media sosial adalah medannya, biarlah saya juga gunakan media sosial untuk jawab.

Saya tidak perlu ulas bab-bab ‘saya-bagi-ini’ dan ‘saya-janji-itu’ di antara pegawai KBS dengan Hausboom. Itu biarlah empunya badan yang dalam screenshot whatsapp jelaskan.

Apa yang saya mahu jawab adalah betul ke YB Syed Saddiq Syed Abdul Rahman ini tidak membantu usahawan muda? Atau sembang sahaja?

Ada beberapa fakta yang saya rasa masyarakat perlu tahu. Selama ini saya simpan sahaja rahsia sebab tidak mahu orang ramai fikir kroni lah, Malaysia Lama lah, Jho Low lah.

Tapi memandangkan sudah kecoh isu ini, biarlah saya cerita sedikit:

1) Masa Syed Saddiq mahu pindah rumah Disember lepas, TheLorry tawarkan pakej terbaik untuk servis mereka. Kira harga sedaplah.

Saya yakin tidak ada hitam putih antara pegawai Syed Saddiq dengan Nadhir tentang balasan. Kalau ada rezeki, adalah. Kalau tidak ada, tidak apalah sebab dia pun ikhlas mahu membantu.

Februari ini iaitu baru sahaja semalam, YB Syed Saddiq bantu promosikan servis The Lorry milik Nadhir Ashafiq di Twitter.

Used @thelorrydotcom to move into my place. Great service!

We need more Youths like Nadhir. Innovation at the heart of solving a conventional problem https://t.co/XnBGeHtPhK

— Syed Saddiq (@SyedSaddiq) February 4, 2019

Adakah senyap-senyap si Nadhir ni jadi Exco Armada Bersatu? Wallua’alam. Berani dia join Armada tidak beritahu saya.

Untuk rekod, The Lorry adalah antara start-up paling berjaya di Malaysia dengan operasi di 4 buah negara.

2) Kemudian minggu lepas, bukan main seronok lagi pengasas bisnes e-cigarette DethStix. Mutalib Uthman, Zulhilmi Daud, Shairy Hanapiah apabila Syed Saddiq setuju bergambar dengan produk mereka.

Maklumlah, e-cigarette ni benda yang masih belum diundang-undangkan di Malaysia.

Agaknya sebab anak muda Syed Saddiq setuju.

Okeylah ini bab promosi di media sosial dan gambar. Kita patut lihat perkara beyond that.

3) Masa September tahun lepas ada inisiatif CSR bagi bantu anak muda beli rumah kendalian FAR Capital milik Faizul Ridzuan.

Syed Saddiq setuju bantu dengan hadir rasmikan serta mengajak media untuk promosikan kempen Kunci Rumah Pertama.

Nak tahu apa promosi media? Boleh baca sini:

Itu tidak dikira lagi dengan 10,000 data pemohon yang diperolehi melalui program ini. Kos Syed Saddiq kepada mereka? RM0.

4) Oktober 2018, Syed Saddiq bertemu dengan pengasas syarikat drone anak Melayu nombor 7 di dunia iaitu Aerodyne Group.

En Kamarul A Muhamed menceritakan bagaimana penggunaan teknologi Artificial Intelligence yang diguna pakai oleh drone boleh memastikan projek-projek kerajaan siap mengikut spesifikasi serta kos.

Selepas yakin dengan solusi ini, terus beliau minta KSU KBS untuk berbincang dengan JKR, EPU dan agensi kerajaan yang lain agar solusi ini boleh dipanjangkan dan diperhalusi ke peringkat tertinggi.

Kira dapatlah jumpa pihak yang tepat dan kurangkan birokrasi. Kalau tidak, ambil masa berbulan-bulan juga.

5) November 2018, CSQ Law milik peguam muda Shamsul Qamar mahu berkongsi idea bagaimana syarikat Malaysia khususnya anak muda boleh menembusi pasaran Asia Tengah di Kazakhstan dan Uzbekistan melalui kerjasama dengan Pakar Shariah terulung- Dr Daud Bakar.

Ini kerana mereka baru sahaja membuka cawangan di Astana, Kazakhstan dan merupakan firma guaman kedua di Asia yang ada ‘kehadiran’ di sana.

Sembang punya sembang, Syed Saddiq minta sebuah badan pemikir untuk lakukan satu kajian komprehensif dan cadangan polisi dilakukan untuk bantu syarikat anak muda Malaysia ke sana.

Kos bagi perkara ini akan ditanggung oleh KBS.

Ini adalah antara pengalaman peribadi saya dan saya akui kesemua ini adalah rakan-rakan usahawan aku sebagaimana Saudara Azri Zahier Azmi.

Hakikatnya ramai lagi usahawan muda yang Syed Saddiq telah bantu baik dari segi promosi, endorsement dan dipanjangkan ke pihak yang tepat.

Ikutkan saya boleh sahaja duduk diam menikmati hari cuti Tahun Baru Cina ini.

Tapi saya rasa adalah tidak adil membiarkan seseorang yang sudah melakukan segala macam usaha untuk bantu usahawan muda di’khinzir’kan.


Usahawan Tempatan Ini Beri Bonus RM10,000 Dan Percutian Mewah Kepada Setiap Pembantu Rumah

Setiap individu pasti mempunyai cara tersendiri untuk berkongsi rezeki mengikut kemampuan masing-masing. Buat mereka yang berkemampuan dari segi kewangan, sudah pastinya sedekah pada bulan Ramadan ini antara yang dinanti-nantikan.

Dalam pada itu, seorang usahawan berjaya mendapat perhatian ramai mengenai cara beliau berkongsi rezeki di mana beliau memilih untuk menawarkannya kepada para pembantu rumah.

Menerusi video yang dikongsikan pada TikTok @farahwen, usahawan ini dilihat menawarkan hadiah bonus sebanyak RM30,000 kepada 3 pembantu rumah beliau.

A day in their life 😱 Sayang banget sama kalian! #fyp

Bukan itu sahaja, pembantu rumah beliau turut dibawa bersama bercuti di sebuah pulau yang menawarkan penginapan yang mewah. Lebih hebat, perjalanan menuju ke tempat penginapan mewah ini dibawa menaiki helikopter.

Kemewahan yang dilimpahkan buat ketiga-ketiga pembantu rumah beliau ini sekaligus membuatkan para netizen teruja serta meluahkan hasrat untuk menjadi pembantu rumah agar dapat menikmati kelebihan yang sama.

Sementara itu, terdapat juga netizen yang tertanya-tanya siapakah usahawan ini dan bagaimana beliau mampu bergelar jutawan pada usia yang muda.


Usain Bolt Akan Berlatih Bersama Borussia Dortmund Dalam Usahanya Menjadi Pemain Bola Sepak

Jika dalam acaran larian, tiada siapa yang dapat menandingi kepantasan Usain Bolt ketika ini. Tetapi bagaimana pula jika Usain Bolt berlari di atas padang dalam sesuatu perlawanan bola sepak? Hector Bellerin dan Gareth Bale adalah antara pemain bola sepak yang mempunyai larian yang pantas di atas padang.

Usain Bolt nampaknya ingin bertukar karier beliau yang sedia ada untuk mencuba nasib beliau dalam sukan bola sepak. Kalau siapa yang meminati Usain Bolt, pastinya tahu tentang minatnya yang mendalam dalam sukan bola sepak. Beliau dikatakan akan berlatih di kelab terkemuka Jerman, Borussia Dortmund.

Dalam temubualnnya bersama The Guardian, beliau berkata ketua jurulatih Dortmund, Thomas Tuchel bersetuju untuk memberi peluang untuk beliau berlatih dengan skuad Dortmund. Bolt yang kini berusia 30 tahun berkata sekiranya semuanya berjalan lancar, mungkin beliau berpeluang untuk bermain bola sepak secara serius dan telah bercakap dengan beberapa individu mengenai niatnya itu.

Tetapi impiannya semestinya untuk bermain untuk kelab kegemarannya, Manchester United. “Jika saya dapat bermain untuk Manchester United, ianya seperti sebuah mimpi yang jadi kenyataan,” kata Bolt.

Pertukaran karier dalam sukan ini biasa terjadi dahulu. Pasti ramai yang tidak tahu pemain lagenda bola keranjang Michael Jordan pernah menjadi pemain professional baseball  untuk beberapa musim sebelum kembali bermain bola keranjang.

Jika beliau cukup bagus untuk menjadi pemain bola sepak, tidak ada salahnya bukan? Dan jika benar beliau menyertai Manchester United, dapatlah lihat perlawanan larian antara Bolt dan Bellerin. Pastinya epik!


Kabel Kecil Ini Bakal Menjadi Satu-Satunya Kabel Yang Anda Perlukan Di Masa Hadapan

Pertama kali saya (dan mungkin sebahagian anda) melihat port kabel kecil yang dinamakan USB Type-C (atau USB-C) ini adalah ketika pengumuman MacBook terkini keluaran Apple pada 9 Mac lalu. Ia dijadikan satu-satunya port yang terdapat pada model Macbook tersebut selain daripada port headphone. Semalam pula Google telah mengumumkan Chromebook Pixel yang baru, juga menggunakan port USB-C. Berbeza dengan MacBook, ia didatangkan dengan 2 port USB-C.

Persoalannya, apa ada pada kabel USB-C ini?

Secara ringkas, berikut adalah kenapa USB Type-C ini sangat hebat:

Poin terakhir di atas adalah yang paling menarik. Bayangkan bila laci anda yang selama ini penuh dengan pelbagai jenis kabel, suatu hari nanti akan hanya diisi dengan beberapa kabel USB-C (semestinya anda perlukan lebih dari satu kabel). Kabel itulah yang akan mengecas smartphone anda, laptop anda, menghubungkan smartphone ke laptop, laptop ke monitor external, laptop ke TV, pemain Blu-ray ke TV… Ah, kemungkinan yang tidak berpenghujung.

Namun untuk sampai ke fasa penggunaan USB-C sepenuhnya, kita dijangka akan melalui satu peringkat transisi dengan menggunakan adapter (ya, nasib baik ia backwards-compatible). Tempoh fasa ini bergantung kepada selagi mana anda menyayangi gejet dan peranti sekarang sebelum ia diganti baru.

Tapi yang lebih menarik untuk dibayangkan, beberapa tahun akan datang, kita akan membawa pelbagai gajet dan peranti yang hanya menggunakan satu jenis kabel. Bahkan jika anda terlupa bawa atau kabel anda hilang di Pulau Poros, Greece sekali pun, anda tidak perlu risau kerana sesiapa saja yang sedang mengecas smartphone di sekeliling anda pasti menggunakan kabel yang sama!


Ciri ‘User Insight’ Bakal Beritahu Berapa Lama Anda Habiskan Masa Di Instagram

Pengguna Instagram bakal menerima ciri terbaharu iaitu berapa lama anda habiskan masa di media sosial. Ketua Pegawai Eksekutif Instagram, Kevin Systrom mengesahkan kenyataan daripada Techcrunch bahawa terdapat kod dalam Android Instagram yang boleh memantau masa yang diluangkan di media sosial.

It's true. RT @TechCrunch: Code buried in Instagram’s Android app reveals a “Usage Insights” feature that will show users their “time spent” https://t.co/1Lt3DgIFEj

Bagaimanapun setakat ini belum ada kenyataan yang lebih terperinci mengenai isu tersebut. Beliau turut mengeluarkan dua tweet berkaitan ciri terbaharu ini yang menyatakan ciri ini akan membantu pengguna Instagram untuk lebih peka masa yang diluangkan di Instagram.

We're building tools that will help the IG community know more about the time they spend on Instagram – any time should be positive and intentional.

Tambahnya lagi, pihak Instagram bertanggungjawab untuk mencari penyelesaian mengenai isu kesan jangka waktu online terhadap pengguna.

Understanding how time online impacts people is important, and it's the responsibility of all companies to be honest about this. We want to be part of the solution. I take that responsibility seriously.

Anda habiskan berapa jam di Instagram untuk stalk crush  anda?


Usia 68 Tahun Tidak Menghalang Lelaki Ini Untuk Kembali Ke Sekolah

Durga Kami, seorang ‘atok’ berusia 68 tahun memakai uniform kemas setiap hari dan berjalan selama sejam untuk ke sekolah. Durga ke sekolah bukan sebagai seorang guru, tetapi sebagai seorang murid walaupun beliau sudah lanjut usia. Beliau kini adalah pelajar tertua direkodkan di Nepal.

Bapa kepada 6 orang anak dan 8 cucu itu memberitahu Reuters beliau tidak dapat menghabiskan pengajian ketika kecil kerana masalah kemiskinan dan disebabkan tiada pelajaran formal, beliau tidak dapat menjadi seorang guru yang merupakan cita-cita beliau sejak kecil.

Durga juga ke sekolah bagi melupakan kesedihan kerana kematian isterinya. Jika beliau ke sekolah, beliau akan sibuk belajar dan tidak terlalu sunyi berbanding jika beliau tinggal bersendirian di rumah.

Durga mula belajar di sekolah rendah untuk kembali belajar membaca dan menulis. Kemudiannya, beliau menyambung pelajaran di sekolah menengah Shree Kala Bhairab dengan bantuan biasiswa. Biasiswa ini membolehkan beliau mendapat pakaian uniform dan alat tulis seperti rakan sekelasnya yang lain.

Walaupun beliau berjalan menggunakan tongkat, itu tidak mematahkan semangat untuk Durga ke sekolah dan menyertai aktiviti sukan dengan rakan-rakannya yang lain. Rakan sekelas Durga juga cepat menyesuaikan diri dengan Durga dan beliau turut mendapat gelaran ‘Baa’, bapa dalam bahasa Nepal.

Memang seorang yang cekal Durga ini. Apa yang kita boleh pelajari dari Durga adalah tiada usia spesifik untuk anda berhenti belajar. “Jika pelajar lain nampak seorang yang tua seperti saya belajar di sekolah, mereka pasti lebih bersemangat untuk belajar,” kata Durga kepada Reuters. Beliau juga berkata yang beliau akan terus belajar sehingga akhir hayatnya.  Respect.


Usia Bukan Penghalang Nenek Berusia 90 Tahun Ini ‘Travel Solo’ Ke Seluruh Dunia

Terokai seluruh dunia pastinya impian ramai orang. Bukan sahaja dapat melihat keindahan sesuatu tempat tetapi dapat juga mempelajari budaya di tempat tersebut dan membuka mata kita.

Terbaharu, seorang wanita yang berusia 90 tahun telah berjaya mencuri tumpuan apabila travel secara solo walaupun usianya sudah lanjut. Wanita tersebut dikenali sebagai Babushka telah berkongsi gambar perjalanan beliau melancong di Instagram.

Today is gonna be a sunny day 😎 It’s my first time riding a camel and I’m happy and a bit confused. How is this smell like a horse?

A post shared by  Baba (@babushka_1927) on Aug 13, 2020 at 5:50am PDT

Protect our elephants! Our love for animals is endless. #stopanimalcruelty

Dipping thy feet to the water ♥ everyone deserves to have a great vacation.

A post shared by  Baba (@babushka_1927) on Aug 13, 2020 at 5:53am PDT

Terdapat banyak negara yang telah dikunjunginya, antaranya adalah Thailand, Vietnam, Istanbul dan banyak lagi. Pastinya kaki travel di luar sana berasa kagum dengan semangat yang ditonjolkan Babushka ini untuk melancong dalam usianya itu.

Pastinya selepas COVID-19 berakhir, para kaki travel akan mulakan langkah untuk menerokai negara luar semula. Jangan pernah berputus asa untuk melancong. Semoga Babushka menjadi inspirasi buat anda semua untuk terokai dunia dan tidak menjadikan usia sebagai penghalang.

Sementara itu, kami ingin kongsikan beberapa kisah inspirasi untuk bacaan anda. Klik pautan di bawah ini untuk ketahui lebih lanjut.

Cucu Berjaya Ubah Atuk Berusia 84 Tahun Dengan Gaya ‘Hype Fashion’

Nenek Berusia 90 Tahun Ini Raih Rekod Dunia Guinness Sebagai ‘Streamer’ Tertua

Nenek Berusia 106 Tahun Pulih Dari COVID-19, Kongsi ‘Rahsia’ Untuk Kekal Sihat


Anak ‘Tony Stark’ Mohon Peminat Avengers: Endgame Untuk Berhenti Membuli

‘I Love You 3000’ mula menjadi fenomena selepas Lexi Rabe atau lebih dikenali sebagai Morgan Stark dalam ‘Avengers: Endgame’ mengucapkan kepada ayahnya, Tony Stark atau Iron Man. Ungkapan yang berjaya menyentuh hati ramai pihak kini menjadi trend dalam kalangan orang ramai untuk menyatakan rasa sayang.

Namun, disebalik kejayaan fenomena ungkapan tersebut, Lexi dan keluarga menerima respon negatif daripada sesetengah peminat yang berasa tersinggung. Hanya disebabkan kekangan masa untuk Lexi melayan kesemua peminat untuk menandatangani autograf dan bergambar bersama, sesetengah peminat mula “merajuk” dan menyerang akaun Instagramnya.

Berikutan dengan buli siber terhadap dirinya, ibu Lexi selaku individu yang bertanggungjawab untuk mengendalikan Instagram tersebut telah memuat naik beberapa posting dan video yang memohon agar orang ramai berhenti membuli anaknya dan keluarganya.

I hate that we even have to post this. But yet again Lexi’s getting bullied. And this kind of thing makes it celebrities never want to leave the house never want to meet people. Please keep your opinions to yourself so Lexi can grow up in the free world. She’s a normal human being and she’s a child. We give her a talking and we give her timeouts but we don’t do that in public. Sometimes were rushing from place to place stressed like everyone else to get to set on time or work or whatever and we seem a little grumpy. I’m sorry if you see us this way but that’s life! If you ask us for an autograph we always almost say yes. If we happen to be having a bad day that might put us right on the right! We are not perfect! These perfect children are not being given the freedoms and the rights that they should. If your child is so scared to be themselves in public and mess up a little then you’re over parenting. We give our children plenty of rules and boundaries But then give them the freedoms to mess up and learn from their own mistakes. They would not be on set an on movies if they weren’t well behaved. Trust me they have no desire to hire kids like that! And there were plenty of children that productions can work with. So if you see us in public and think you have the right to judge. Wait. Number one until you have children of your own, and Number two realize that we’re not perfect and we’re not claiming to be! But just try to realize the different strokes for different folks what you do with your kids may work for you and what I do with my kids works well for me. My children love me and respect me even if they act out sometimes. Thank you! Jessica!

A post shared by  Lexi Rabe (@lexi_rabe) on Jun 21, 2019 at 3:31pm PDT

Ibu bapa Lexi juga menerima tempias apabila beberapa kali Lexi bergurau senda bersama keluarganya di khalayak ramai. Namun ada yang menganggap serius sehingga mengkritik cara didikan ibu bapa Lexi. Video terbaharu Lexi turut meminta maaf jika perlakuannya sebagai seorang kanak-kanak berusia 7 tahun disalah ertikan.


Usia Bukan Penghalang, Tun Mahathir Kini Miliki Akaun TikTok Sendiri

Bermula sebagai platform yang menampilkan perkongsian video challenge dan tarian berserta latar belakang muzik, TikTok kini telah berkembang menjadi salah satu aplikasi media sosial yang popular dalam kalangan pengguna Internet.

Walaupun trend penggunaan aplikasi tersebut pada awalnya dilihat lebih popular dalam golongan muda-mudi, namun kini ia dilihat bukan sahaja terhad kepada mereka malah turut disertai golongan dewasa dan yang lebih berusia.

Buktinya, bekas perdana menteri Malaysia Tun Dr Mahathir Mohamad yang kini berusia 95 tahun juga telah ‘terjebak’ dengan kegilaan aplikasi tersebut apabila beliau kini juga mempunyai akaunnya yang tersendiri di platform tersebut.

Walaupun akaun yang menggunakan nama chedetofficial itu baru sahaja mempunyai 10,700 pengikut namun akaun tersebut telah disahkan sebagai akaun rasmi Tun Mahathir apabila mempunyai lambang verified di sebelah namanya.

Menyertakan bio yang tertulis Still young (masih muda), akaun TikTok milik bekas perdana menteri Malaysia keempat dan ketujuh itu sudah pun mencatatkan lebih 30,000 likes walaupun baru hanya memuat naik sekeping video.

Jika anda masih ragu-ragu tentang penyertaan Tun M dalam scene TikTok apa kata anda tonton sendiri video yang baru sahaja dimuat naik di akaunnya beberapa jam yang lalu.

♬ original sound – chedetofficial – chedetofficial

Video pendek Tun M bersama isterinya Tun Dr Siti Hasmah itu sehingga kini sudah pun merekodkan lebih 200,000 tontonan dan meraih lebih 40,000 sukaan walaupun baru dimuat naik dua jam yang lalu.

Tun M bagaimanapun bukanlah ahli politik pertama di Malaysia yang menyertai gelombang TikTok apabila ahli parlimen dan bekas Menteri Belia Dan Sukan, Syed Saddiq sebelum ini juga turut mempunyai akaun TikTok nya yang tersendiri.

Walaupun sering dipandang negatif tetapi tahukah anda aplikasi TikTok ini bukanlah seperti yang disangka. Ketahui lebih lanjut mengenainya di pautan di bawah.

Tidak Sekadar Mengajar Mandarin, TikTok Ini Turut Didik Netizen Pantang Larang Masyarakat Cina

Bukan Aplikasi ‘Sampah’, Ini Manfaat Lain TikTok Yang Ramai Tidak Tahu


Usia Bukan Penghalang Wak Bakar ‘Bela’ Motosikal Klasik

Lengkap berpakaian seragam persis bak Sarjan Hassan dan menunggang sebuah motosikal klasik Triumph ‘Bungkus’ ini ialah seorang lelaki berusia 55 tahun yang seringkali menjadi perhatian umum di festival-festival yang mengumpulkan pemilik dan peminat motosikal klasik.

Pemilik motosikal klasik tersebut yang sentiasa memakai pakaian unik ini mesra dikenali sebagai Wak Bakar Otai Retromania atau nama sebenarnya Abu Bakar Bin Jeewol dan beliau merupakan ahli kelab motor vintage Jowo Bros Selangor.

Dunia permotoran klasik masih menjadi fenomena dan hobi bagi mereka yang berjiwa ‘dua roda kental’ serta sukakan cabaran tak kira muda, tua serta tidak mengira jantina.

“Selagi hidup selagi itulah Wak Bakar akan mendalami minat dalam bidang permotoran ini,” kata Wak Bakar ketika ditemu ramah.

Suzuki Cup FR 80cc merupakan motosikal pertama yang diperolehnya ketika berumur 15 tahun dan disitulah permulaan kisah penglibatan Wak Bakar dalam dunia permotoran klasik.

Dalam apa-apa bidang yang diceburi pasti ada cabarannya dan bagi Wak Bakar, ketika sedang berkonvoi untuk ke sesuatu festival, pertandingan atau ke destinasi-destinasi tertentu, perkara paling utama ialah bergerak dalam satu kumpulan dan harus sentiasa mengikut rapat antara satu sama lain.

Saling tolong menolong dan prihatin antara satu sama lain adalah sikap yang harus diamalkan ketika berkonvoi dan tujuan sentiasa mengikut rapat antara satu sama lain ialah apabila berlaku kejadian tidak diingini seperti tayar pancit dan sebagainya, pasti rakan-rakan boleh membantu.

Kepuasan dan keseronokan bagi Wak Bakar dalam menceburi dunia permotoran klasik ini adalah apabila Wak Bakar dapat menambah kenalan dari pelbagai tempat, berjumpa dengan rakan-rakan lama serta dikenali oleh orang-orang dari serata tempat.

Selama kira-kira 40 tahun Wak Bakar menceburkan diri, terdapat beberapa anugerah yang Wak Bakar terima, antaranya ialah ‘Semangat Retro’ dan lain-lain.

“Kepada generasi muda yang ingin menceburi dunia permotoran klasik ini, untuk menjaga motor klasik bukan mudah kerana perlukan penjagaan yang rapi dan alat-alat ganti juga susah untuk dicari, yang penting kena bersedia dari segi mental dan fizikal,” kata Wak Bakar

Minat yang mendalam dan jiwa kental dalam diri Wak Bakar yang membuatkan Wak Bakar masih lagi kental menunggang motor klasik. Terbaiklah Wak Bakar!


USM Zahirkan Penghargaan Kepada ‘Asri Perda’ Kerana Bantu Graduan Terkandas

Pada minggu lalu nama ‘Asri Perda’ menjadi bualan dan menerima pujian ramai apabila membantu seorang graduan, R Kevin, 28, ketika itu sudah lewat bagi menghadiri Upacara Konvokesyen ke-59 USM yang dijadualkan berlangsung pada jam 10 pagi akibat kesesakan lalu lintas di luar jangkaan.

Terbaharu, pihak Universiti Sains Malaysia (USM) berkesempatan bersua muka dengan penunggang motosikal berhati mulia itu untuk menzahirkan penghargaan kepadanya.

Ashri, 50, dijemput khas ke Dewan Tuanku Syed Putra pada hari terakhir Upacara Konvokesyen ke-59 USM dan berkesempatan beramah-mesra dengan pengurusan tertinggi Universiti.

“Ketika kejadian, saya dalam perjalanan ke tempat kerja. Kebetulan saya memang menyelia kerja-kerja pencucian di USM. Saya nampak graduan berkenaan terdesak mendapatkan pertolongan kerana beliau tidak henti-henti menahan penunggang motosikal.

“Disebabkan saya nampak jubah yang dipegangnya sama seperti jubah konvokesyen USM, saya sanggup tumpangkan beliau kerana simpati dan faham keadaannya yang sedang panik,” katanya.

Asri yang juga kontraktor perkhidmatan pencucian berkata, beliau amat terharu dengan penghargaan yang diberikan dan langsung tidak menyangka bantuan yang dianggapnya kecil itu membawa makna yang cukup besar buat ramai pihak.

Naib Canselor USM, Profesor Dato’ Dr. Faisal Rafiq Mahamd Adikan pula berkata, USM menghargai jasa baik Ashri dalam membantu graduan USM dan menyifatkan nilai murni itu perlu ada dalam setiap individu.

Katanya, walaupun pertolongannya nampak kecil namun kesanggupan Ashri menghulur bantuan di saat insan lain sangat memerlukan perlu dijadikan contoh oleh semua pihak.

Pendaftar USM merangkap Pengerusi Jawatankuasa Kerja Upacara Konvokesyen Ke-59 USM, Dato’ Dr. Musa Ali turut merakamkan penghargaan kepada beliau dan menyifatkan keprihatinan yang ditunjukkan oleh Ahsri turut memberi kesan kepada sebilangan besar masyarakat.

Menurut Ashri, beliau tidak menyangka kisahnya menjadi tular kerana terus menyambung kerja hariannya seperti biasa selepas menumpangkan graduan berkenaan.

Sehinggalah keesokan harinya rakan di tempat kerjanya menunjukkan berita berkaitan dirinya mendapat liputan meluas di seluruh platform media.

Terdahulu, tular sekeping gambar di mana Ashri telah membawa Kevin membonceng motosikalnya untuk ke kampus induk USM sehingga mendapat pujian warganet.

Bantu Hantar Graduan Terkandas Pergi Majlis Konvokesyen, ‘Asri Perda’ Terima Pujian Netizen

Tangguh Majlis Selama 30 Minit Untuk Tunggu Graduan Terkandas, Keprihatinan Pihak USM Dipuji Ramai

Menarik Dan Kreatif, Netizen Puji Cara ‘Admin’ Media Sosial USM Raikan Kedatangan Pelajar Baharu


Ustaz Ahmad Mustafa, Mantan Imam Besar Masjid Shah Alam Yang Progresif

“Mailah kayuh kat masjid ni, saya tak dak geng.”

Itulah kata-kata Allahyarham Ustaz Ahmad Mustafa Mohd Sidin Al-Muqri, mantan Imam Besar Masjid Sultan Salahuddin Abdul Aziz Shah (Masjid Shah Alam) waktu ditemubual pada Ramadhan 2011.

Tahun pertama aku jadi wartawan, orang lain dah siap artikel Ramadhan aku masih dry (istilah wartawan guna bila tak ada bahan).

Cari pasal, aku telefon pejabat masjid, minta disambung ke Imam Besar (ingat ada protokol), tiba-tiba mereka bagi nombor handphone Imam Besar.

“Imam minta call direct,” kata suara di hujung talian.

Tergamam. Aku percaya tak percaya saja. Bukan aku tak biasa kena dengan orang besar-besar. Bagi nombor handphone tapi nak angkat panggilan, bertuahlah.

Dengan kepercayaan yang nipis aku telefon juga nombor itu.

“Assalamualaikum Imam, saya Ali Imran dari Bernama,” aku memperkenalkan diri.

“Waalaikumussalam, ya… ini yang telefon pejabat tadi, kan? Ada hajat apa?”

Sembang ringkas kami bersetuju untuk temubual bersemuka di masjid.

Hari pertemuan, aku dah sampai masjid. Telefon imam, tak berjawab. Pergi ke pejabat, beliau tiada. Telefon lagi, tak dapat.

Aku kembali pesimis. “Lupalah tu,” getus hati kecilku.

Elok aku baru nak putus asa, aku cuba sekali lagi.

“Assalamualaikum. Ya, ini wartawan Bernama, kan? Ya.. ya.. tadi saya ada urusan sikit. Kita jumpa di depan pejabat saya ya.”

Lega, dan aku jadi rasa bersalah pula bersangka buruk dengan beliau tadi.

Aku sampai dahulu di depan pejabat, jam dah pukul 6 petang, aku fikir, bodoh juga aku ni buat appointment petang dengan imam.

Tak lama lepas itu, aku nampak kelibat beliau dari jauh. Ya Tuhan, aku tak percaya apa yang aku lihat.

Dalam jubah putihnya, beliau berlari-lari ke arah aku. Aku ulang – BERLARI! Meski bukan gaya Watson Nyambek 100 meter tapi dengan kapasitinya, beliau lari ke arah aku.

“Saya minta maaf banyak-banyak, tadi ada urusan. Selesai satu, menyambung-nyambung pula,” kata beliau sebelum sempat aku kata apa-apa.

Perbincangan kami tidak panjang, tapi padat dengan pelbagai isu.

Antara ayat beliau yang aku masih ingat, “Anak-anak remaja kita ni, kita kena berkawan dengan dia. Ana pun ada hajat nak kawan dengan geng rempit kita duduk sekali lepak dengan dia sebelum race tu… Tapi belum dapat lagi.”

“Ibu bapa yang solat terawikh, boleh hantar anak-anak mereka ke child care yang kami sediakan di sini. Umur 2 bulan ke atas, kami terima semuanya, pihak masjid dah buat usaha ini sejak tiga tahun lepas (2008).”

“Ruang iktikaf kami sediakan berasingan untuk lelaki dan wanita boleh memuatkan kira-kira 150 orang. Jemaah boleh tinggalkan barangan mereka dengan selamat, pihak masjid pantau.”

Sempat aku bergurau dengan beliau, sebab badannya yang agak gempal aku ajak dia berkayuh.

“Hang ada kawan berkayuh? Jom mai kita kayuh. Anak-anak kita ni, kita bawa dari satu ke satu tempat, buat aktiviti masyarakat bina sahsiah mereka. Style jelajah antara masjid di Selangor ni. Mula dan tamat kita buat di masjid.”

Dan itulah satu benda yang aku terkilan bila dengar berita beliau menghembuskan nafas terakhirnya pada 9 Jun 2014, 9.07 minit malam.
Sebab aku disibukkan dengan kehidupan, rancangan berkayuh yang kami bincangkan terkubur begitu sahaja.

Betapa padatnya perjumpaan kami walaupun singkat, aku sampai boleh tulis dua artikel daripada asal nak tulis satu sahaja.

Ali Imran,
Terkenang kisah ini, aku kayuh kembali.

Di bawah pimpinan Ustaz Ahmad Mustafa, Masjid Sultan Salahuddin Abdul Aziz Shah (Masjid Shah Alam) memperkenalkan pelbagai fasiliti seperti child care, ruang iktikaf, buggy dan cyber cafe. Semalam, genap 2 tahun arwah Ustaz meninggalkan kita. Al-fatihah.

BACA: 3 Hari Di Palestin, Pemuda Ini Berkongsi Pesanan Daripada Imam Masjidil Aqsa


Ustaz ‘Halalkan’ Penggunaan Syabu Yang Diambil Sewaktu Membaca Al-Quran

Ahmad Marzuki, berusia 26 tahun dan berasal dari Desa Pesanggrahan, Bangkalan, Madura. Sebagai pengguna dan pengedar, Marzuki mengakui bahawa dengan dadah mampu meningkatkan lagi semangat beliau untuk mendekatkan diri dengan Tuhan.

Lelaki dari Indonesia ini mempunyai alasannya sendiri, dengan mengambil dadah, dia mampu untuk meningkatkan semangat untuk membaca al-Quran.

Bekerja sebagai seorang ustaz di sebuah pondok mengaji agama, beliau telah menyebarkan fahaman ini kepada semua anak muridnya.

Marzuki sudah menggunakan dadah sejak 10 tahun yang lalu dan ketika ditemui oleh wartawan Vice, beliau merujuk tindakan beliau sebagai sesuatu yang ‘halal’ dan tidak bertentangan dengan al-Quran.

“Saya tahu sabu memang dilarang digunakan oleh negara, namun saya tidak menemukan di dalil Al Quran,” kata Marzuki.

Walau bagaimanapun, Ketua Polis AKBP, Rama Samtama Putra menyanggah pandangan Marzuki dengan menyatakan bahawa pandangannya salah dan bertentangan dengan agama.

“Kita semua tahu sabu dilarang oleh negara dan juga segala sesuatu yang memabukkan dan memberikan kesan buruk tidak boleh digunakan,” kata Rama kepada Suara.

Kepercayaan Marzuki telah menjerat beliau dengan Undang-Undang Narkotika Pasal 114 yang mengenakan hukuman maksimum 20 tahun penjara dan denda sebanyak Rp10 bilion.

Marzuki telah diburu oleh polis sejak dua bulan yang lalu. Beliau berjaya ditangkap ketika menghadiri salah satu upacara kematian tokoh masyarakat di kampung halamannya.

Kehadiran beliau dilokasi disedari oleh orang ramai dan juga polis. Operasi penangkapan beliau dilakukan di rumahnya sejurus selepas upacara pengebumian. Rumah Marzuki digeledah dan dua teman serumah beliau turut ditangkap kerana penyalahgunaan dadah.

Tahun lalu seorang wanita ditahan apabila cuba menyeludup dadah di dalam durian. Klik pautan di bawah untuk membaca.

Wanita Ini Ditangkap ‘Kantoi’ Seludup Dadah Dalam Durian

Warga Asing Rohingya Bawah Pengaruh Dadah Buat Kecoh, Masih ‘Layan’ Walau Direnjat Dan Disepak


Ustaz Mengaku Salah Pindah Wang Aktiviti Haram, Turut Berdepan Tuduhan ‘Scam’ Pakej Umrah

Seorang lelaki dengan gelaran ‘Ustaz Nizam’ mengaku bersalah di Mahkamah Sesyen di atas empat pertuduhan memindahkan wang hasil daripada aktiviti haram berjumlah RM295,550 tiga tahun lalu. Tertuduh yang juga pengarah agensi pelancongan Massnizam Group Travel & Tours Sdn Bhd membuat pengakuan tersebut di hadapan Hakim, Norsiah Ujang sejurus selepas pertuduhan dibacakan.

Menurut laporan Berita Harian, bagi dua pertuduhan difahamkan bahawa ‘Ustaz Nizam’ atau Mohd Nizam Noh yang berusia 49 tahun didakwa memindahkan wang berjumlah RM234,100 hasil daripada aktiviti haram daripada akaun semasa Maybank Islamic Berhad milik syarikat ke dalam akaun simpanan Maybank Islamic Berhad milik dirinya sendiri.

Bagi tuduhan ketiga pula, tertuduh didakwa melakukan perbuatan sama membabitkan wang berjumlah RM17,450 daripada akaun semasa Bank Islam Malaysia Berhad milik syarikat itu ke dalam akaun semasa Maybank Islamic Berhad milik Massnizam Group Travel & Tours Sdn Bhd.

Bagi pertuduhan terakhir, tertuduh yang mempunyai dua isteri dan tujuh anak itu, didakwa memindahkan wang berjumlah RM44,000 hasil aktiviti haram daripada akaun syarikat agensi pelancongan itu ke akaun simpanan Maybank Islamic Berhad milik isteri keduanya, Massuzah Zakaria, 47.

Difahamkan bahawa beliau melakukan perbuatan tersebut di Maybank Islamic Berhad Cawangan Sungai Rengit, Pengerang dan Cawangan Kota Tinggi serta Bank Islam Malaysia Berhad Cawangan Kota Tinggi di sini, antara 17 Mac 2019 dan 13 November 2019.

Tertuduh didakwa mengikut perenggan 4(1)(b) Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001 (Akta 613) yang boleh dihukum di bawah subseksyen 4(1) akta sama dibaca bersama subseksyen 87(1)(a) akta sama. Jika didapati bersalah, tertuduh berdepan hukuman penjara maksimum 15 tahun dan boleh didenda lima kali ganda jumlah atau nilai hasil aktiviti haram atau RM5 juta, mana yang lebih tinggi, jika sabit kesalahan.

Beliau sebelum ini ditahan di Terengganu semalam sebelum dibawa ke Kota Tinggi untuk menghadapi pendakwaan. Beliau turut berdepan pendakwaan di beberapa negeri lain memandangkan terdapat 104 laporan polis dibuat oleh mangsa penipuan pakej umrah di Johor, Kedah, Pahang, Pulau Pinang dan Selangor dengan nilai kerugian lebih RM3.2 juta.


‘Ustaz’ Tidur Tepi Jalan Di Eropah Rupanya Mempunyai Kes Cabul Dan Tipu Duit?

Tular mengenai seorang ‘ustaz’ dua minggu lalu yang sanggup tidur di tepi jalan bersama bayi dan isterinya mendapat respon pelbagai daripada netizen. Ramai sebenarnya yang tidak selesa dengan cara lelaki tersebut yang dikatakan berbuat demikian kerana mahu ‘berjimat’.

Namun semalam berdasarkan satu posting di Facebook, timbul pula kisah lain yang jauh lebih ‘dahsyat’ daripada apa yang dibuat oleh ‘ustaz’ ini.

Berdasarkan perkongsian ini, individu berkenaan yang mendakwa dirinya sebagai ‘shaikh tarikat’ dilihat sebagai seorang yang alim di hadapan anak didiknya.

Bukan itu sahaja, beliau turut mengeluarkan kenyataan bahawa ‘seorang Guru tidak akan melakukan kesilapan atau kesalahan’. Beliau mengajar para pengikutnya (terutamanya yang wanita) dengan mengatakan kedudukan SEORANG GURU LEBIH TINGGI daripada kedudukan suami. Disebabkan itu anak-anak murid perempuan kena lebih patuh dan taat pada guru.

Selepas beliau kantoi, beliau merayu kepada salah seorang mangsa supaya tidak membuat laporan polis kerana tidak mahu ayah dan ibunya di kampung tahu akan perbuatannya. Mangsa bersetuju untuk tidak membuat laporan polis dengan syarat, beliau mestilah menutup Facebooknya, berhenti menjadi syaikh tarikat dan tidak lagi merekrut orang baharu sebagai muridnya. Terdapat audio rakaman pengakuan dan janji untuk menghentikan aktiviti kumpulannya dari ‘ustaz’ tersebut dalam perjanjian itu.

Namun, perjanjian yang dibuat pada tahun 2017 itu telah dilanggar apabila beliau aktif semula di Facebook dan giat mencari dana yang katanya untuk membina khankah (tempat zikir). Beliau telah menggunakan anak-anak muridnya untuk mengumpul dana bagi tujuan itu daripada orang awam. Namun, menurut laporan bekas muridnya, dana tersebut telah digunakan untuk membayar hutang perniagaan pertubuhan beliau.

Ustaz tersebut juga pernah meminta sumbangan pada orang ramai dengan ayat bahawa beliau mahu sambung belajar agama. Ramai yang hadir menghulurkan bantuan tetapi lain pula yang berlaku. Beliau sekali lagi ‘bangga’ kerana berjaya pusing 40 negara termasuk di Eropah dengan alasan nak tulis buku travelog.

Menerusi maklumat daripada sumber kami yang tidak mahu identitinya didedahkankan, sebanyak TUJUH LAPORAN POLIS telah dibuat berkenaan si pelaku.

Carilah guru yang mursyid yang benar-benar warak yang dapat membimbing kita ke jalan yang benar, kerana di luar sana masih terdapat ramai guru agama yang berkelayakan dan benar-benar faham agama.

Ciri-ciri syaikh tarikat yang benar berpaksikan syariat agama menurut Syaikh Maulana Ashraf Ali al-Thanwi:

1. Takut kepada Allah SWT dalam setiap perkara dan keadaan.

2. Menjaga segala sunnah-sunnah Rasul صلى الله عليه وسلم

3. Lari dari kemahsyuran dunia dan pandangan manusia.

5. Menjaga batas pergaulan lelaki wanita. Tidak bermudah-mudah dalam soal ikhtilat.

6. Tidak tunduk kepada dunia dan keinginan nafsu.

7. Orang yang melihatnya menyebabkan teringat akan kehidupan akhirat.

8. Tidak menghasilkan dunia dengan tarikatnya.

9. Tiada apa-apa pertentangan antara kata-kata dan amalannya.

10. Senantiasa sibuk dengan ilmu-ilmu yang akan memberikannya manfaat di akhirat, yang akan menambahkan kegemaran ke arah amal soleh, sebaliknya dia akan mengelakkan diri daripada ilmu-ilmu yang tidak memberi apa-apa manfaat untuk akhirat ataupun manfaatnya kurang.

10. Tidak akan memberi kepentingan kepada kebagusan dan keelokan makanan dan pakaian sebaliknya mereka mengambil jalan sederhana dalam perkara-perkara itu dan mereka akan mengikut tauladan para ahlullah.

11. Setiap pergerakan dan diamnya berserta dengan sifat takutkan Allah SWT Kesan kebesaran, keagungan dan kehebatan Allah SWT terserlah daripada setiap perlakuannya, pakaiannya, amalannya, percakapannya dan diamnya sehingga setiap pergerakannya menyerlahkan ketakutannya kepada Allah.

Pada ketika ini, ‘ustaz’ berkenaan sudah hilang daripada Facebook dan tidak dapat dihubungi. Semoga semua dapat ambil ikhtibar dan lebih berhati-hati dengan golongan ‘ustaz’ sebegini yang boleh memesongkan akidah kita.

Ini bacaan lanjut untuk kisah kontroversi ‘ustaz’ ini yang tidur di tepi jalan bersama keluarganya

Sanggup Tidur Tepi Jalan Bersama Keluarga Di Eropah, Perkongsian Lelaki Ini Undang Kecaman Netizen


Ustazah Asma’ Harun Tegur Gurauan Berlebihan Di Grup Riak Apa Hari Ini

Baru sahaja ditubuhkan 2 Februari dan setakat artikel ini ditulis, Facebook Group Riak Apa Hari Ini yang memaparkan perkongsian perkara-perkara riak yang dilakukan oleh netizen ini ternyata berjaya menarik perhatian netizen dan telah mengumpul lebih 130,000 ahli dalam masa yang singkat.

Dalam pada kita berhibur apabila melihat gelagat ahli-ahli grup tersebut yang berlumba-lumba memuat naik hantaran gambar aktiviti riak mereka, namun harus diingat bahawa tabiat riak ini tidak sepatutnya menjadi kebiasaan bahkan ia adalah satu kemungkaran terutama bagi mereka yang beragama Islam.

Lantaran itu, penceramah bebas, Ustazah Asma’ Harun terpanggil untuk memberikan teguran terhadap admin grup Facebook Riak Apa Hari Ini serta aktiviti-aktiviti riak seperti yang dilakukan ahli grup tersebut yang dikatakan agak keterlaluan ibarat ‘menghalalkan pelbagai kemungkaran dan dosa atas alasan gurauan’.

“Pelbagai kemungkaran dan dosa sedang dihalalkan atas nama gurauan, perbualan bebas gurau senda lelaki perempuan, dedah aurat sebab nak tunjuk emas sampai lengan dan tunjuk harta dengan kapsyen riyak tapi kata gurau.

“Saya mohon kepada admin jangan indahkan perkataan keji ‘riyak’ atas nama gurauan,” kata Ustazah Asma’ Harun menerusi satu hantaran status di Facebook beliau.

Selepas ditegur oleh Ustazah Asma’ Harun, salah seorang admin grup Riak Apa Hari Ini yang dikenali dengan nama Nurul Fairuz tampil menjelaskan perkara yang sebenarnya mengapa grup tersebut diwujudkan.

“Asalnya grup ini hanya sekadar hiburan untuk menghiburkan hati netizen yang terjejas sebab COVID-19 ni dengan membahan ahli-ahli kita yang masing-masing riak di dunia tipu-tipu.

“Kami terima teguran tersebut dengan hati yang terbuka dan tiada niat untuk memperlekehkan golongan miskin atau yang sederhana,” terang beliau.

Para admin grup itu juga menjelaskan bahawa mereka bukan tergolong dalam kategori keluarga bangsawan dan pada sesiapa yang merasakan gurauan ahli-ahli grup tersebut melampau, boleh keluar secara baik.

Sementara itu, baca lagi perkongsian kami yang terbaharu menerusi pautan di bawah.

Raih 70K Ahli Dalam Masa Singkat, Grup Riak Apa Hari Ini Menjadi Serbuan Terbaru Netizen

Rentas Negeri Demi Hadir ‘Wedding’ Sahabat Dan Langgar SOP, Influencer Ini Dicari Pihak Polis

Gadis Ini Tolak Dakwaan Pelajar Malaysia Dipulau Di Korea Angkara Janna Nick Persenda Artis K-Pop


Ustazah Dakwa Suami Dayus Biar Doktor Lelaki Sambut Bayi, Pegawai Kesihatan Tampil Respon Isu Ini

Sebelum ini, video penceramah bebas, Ustazah Siti Afifah Shahbudin tular di media sosial dimana dia menyelar tindakan suami dan menggelar mereka ‘dayus’ kerana membiarkan doktor lelaki untuk menyambut bayi mereka.

Lantaran itu, seorang pengguna TikTok yang merupakan seorang pegawai kesihatan tampil menjelaskan keadaan tersebut mengikut aspek perubatan serta sudut pandang sebagai doktor selepas dipanggil netizen untuk membuat ulasan.

Kalau ada doktor perempuan, utamakan mereka untuk sambut baby korang okay 👍 ….#dr1share #doktor #tiktokguru #shouldbeme

♬ original sound – DR1 SHARE – DR1 SHARE

Menerusi video terbabit, doktor yang lebih dikenali sebagai Dr. Wan Share itu meminta agar penceramah bebas tersebut untuk menyediakan data sahih berkaitan doktor wanita lebih ramai untuk menyambut kelahiran bayi bagi menyokong dakwaannya.

Malah, dia juga menegaskan bahawa kebanyakan pakar dalam ‘Obstetrics & Gynaecology’ (O&G) sememangnya dari kalangan lelaki. Bukan itu sahaja, Dr. Wan juga mempersoal dakwaan Ustazah Afifah tentang perasaan suami yang akan cemburu kerana membiarkan doktor lelaki melihat kemaluan isteri mereka.

Dr. Wan juga berkongsi penerangan dan penjelasan yang pernah dibuat oleh Ustaz Azhar Idrus mengenai isu yang sama dimana perkara itu dibenarkan sekiranya keadaan darurat.


Utamakan Ibadah, Produksi Sheila Rusly Dipuji Solat Terawih Secara Berjemaah Di Pusat Boling

Bulan ramadan merupakan bulan yang penuh keberkatan dan umat Islam berpusu-pusu untuk melakukan amal kebaikan serta menjalani ibadah.

Terbaharu, Sheila Rusly telah memuatnaik video beliau bersama keluarga besarnya menunaikan solat terawih secara berjemaah di pusat boling di Petaling Jaya.

A post shared by Sheila Rusly (@sheilarusly_jspictures)

Menerusi perkongsian video tersebut, walaupun mereka berada di pusat boling, ia tidak menjadi alasan untuk tidak menunaikan solat terawih. Difahamkan, Sheila mengerjakan solat itu bersama suami, Azman Yahya atau Jinggo serta kru produksi dan pelakon drama Ratu Ten Pin yang menjalani penggambaran di situ.

Walaupun suasana di pusat boling itu kelihatan sibuk dengan pengunjung sedang bermain boling, namun aktiviti ibadah yang dibuat berjalan lancar. Menjengah ke ruangan komen, video tersebut mendapat pelbagai reaksi netizen.

Rata-rata netizen memuji Sheila Rusly dan kru produksinya yang tetap beribadah walau dimana pun mereka berada. Akan tetapi, ada juga netizen yang berasa terhibur disebabkan ada footage orang bermain boling dan tercampak bola boling ke belakang. Apa pula pendapat anda akan video yang dikongsikan oleh Sheila ini?

Sementara itu, kami kongsikan beberapa artikel menarik di The Vocket pada pautan di bawah.

Imam Tidak Perasan Mikrofon Tertutup, Tindakan Pantas Pak Cik Ini Curi Tumpuan Netizen

Hadiahkan Kereta Untuk Ibu Bapa, Netizen Pertikai Pemilik Butik Fesyen Ini Peroleh Kebenaran Merentas Negeri

Bermula Sebagai Jenaka, Lokasi Popular ‘Geng Plastik Hitam’ Akhirnya Diserbu Jabatan Agama Islam Perak


Analisa Hasil Jualan Tiket Liga Malaysia 2017 Oleh StubApp

Liga Super Malaysia dan Liga Premier musim 2017 tamat, Vocket FC melalui kerjasama dengan pihak StubApp mengeluarkan satu analisis berkenaan hasil penjualan tiket untuk kedua-dua buah liga.

Analisa ini tidak mengambil kira jualan tiket bermusim dan juga tiket ‘complimentary’.

Berdasarkan rajah diatas, terdapat beberapa maklumat penting yang boleh kita lihat secara keseluruhan bagi perbandingan musim 2016 dan juga musimm 2017.

Dari perspektif jualan tiket secara keseluruhannya, terdapat penurunan sebanyak 5% untuk 2017 dengan kutipan sebanyak RM31.6 juta berbanding RM32.2 juat bagi musim 2016. Penurunan 5% ini adalah berjumlah sekitar RM600,000!

Penjualan tiket bagi Liga Super 2017 pula mencatatkan kenaikan 1% sekitar RM100,000 kepada RM13.7 juta berbanding musim 2016.

Untuk Liga Premier 2017, penurunan ketara direkodkan berbanding musim 2016 apabila jualan tiket merundum sebanyak 24%, sekitar RM500,000.

Bagi jualan tiket Piala FA, 16% penurunan berbanding musim 2016 dengan jumlah sekitar RM800,000. Manakala bagi jualan tiket Piala Malaysia, mencatatkan kenaikan sebanyak 2% berjumlah RM200,000 kepada RM9.4 juta hasil kutipan sepanjang 2017.

Kedah FA menjana pendapatan tertinggi pada musim ini.

Jumlah perlawanan yang banyak dan bermain dipusingan suku dan separuh akhir Piala FA dan Piala Malaysia membantu Kedah FA menjana yang tinggi ini.

Faktor ‘pricing strategy’ yang baik (variable pricing) juga banyak membantu Kedah muncul sebagai pasukan yang mempunyai ‘revenue’ paling tinggi.

Walaupun JDT mempunyai harga tiket yang agak rendah berbanding pasukan Liga Super yang lain, pendapatan yang dijana adalah kedua tertinggi.

Ini membuktikan jumlah kehadiran yang tinggi pada perlawanan JDT memberikan impak yang kuat untuk ‘reflect’ kepada hasil kutipan perlawanan.

Pasukan yang bukan berasaskan negeri seperti Felda United dan PKNS berjaya mencatat jualan yang agak memberangsangkan berbanding beberapa pasukan negeri (yang mempunyai fanbase besar).

Bermain diperingkat tertinggi seperti Liga Super dan piala banyak membantu penjanaan pendapatan pasukan-pasukan ini.

Untuk perlawanan liga, JDT mencatat pendapatan jualan tiket tertinggi. Sekali lagi ini membuktikan purata kehadiran yang konsisten dan tinggi untuk perlawanan liga, diikuti oleh Kedah FA.

Hanya pasukan JDT dan Kedah sahaja berjaya mengisi lebih dari separuh kapasiti tempat duduk secara purata pada setiap perlawanan.

UiTM FC berada dikedudukan yang agak tinggi kerana menggunakan venue yang berkapasiti kecil, dan beraksi pada perlawanan Piala Malaysia menentang pasukan ‘top’ membantu meningkatkan jualan tempat duduk dan tiket.

Begitu juga dengan PKNS FC, ‘utilisation’ yang rendah bukan bermaksud penjualan tiket yang rendah tetapi kerana PKNS FC menggunakan venue yang berkapasiti besar iaitu Stadium Shah Alam.

Sebanyak 16 pasukan tidak berjaya mengisi lebih dari 1/4 kapasiti stadium secara purata setiap perlawanan.

Kutipan ini adalah berdasarkan perlawanan bertemu away team.

Mengikut data yang disediakan oleh StubApp, perlawanan menentang JDT FC menjana pendapatan tertinggi, diikuti oleh Pahang FA dan Kedah FA.

Ini adalah pasukan-pasukan away yang telah berjaya menarik minat penyokong pasukan ‘home’ untuk turun menyaksikan perlawanan.

Secara keseluruhannya, Liga Malaysia mempunyai potensi menjana RM111.2 juta semusim.

Namun, berdasarkan data semasa, hanya 28% sahaja berjaya dijual dengan jumlah RM31.6 juta. Dengan ini liga telah ‘rugi’ sebanyak RM79.5 juta dimana baki 72% tempat duduk tidak berjaya dijual!

Sebagai contoh, pasukan Kedah FA dan Perak telah menggunakan StubApp sebagai vendor jualan tiket online bagi perlawanan pasukan mereka.

Impak dari penggunaan aplikasi jualan tiket online ini telah berjaya meningkatkan jualan tiket pasukan masing-masing sebanyak 160%.

Disamping meningkatkan pendapatan tiket online untuk Kedah FA dan Perak FA, Stubapp juga sebenarnya telah mengurangkan kos operasi dan kos jualan kedua-dua pasukan.

Dengan ‘customer retention rate’ yang tinggi, peminat lebih banyak beralih kepada pembelian online dan melakukan pembelian dengan lebih kerap.

Hasil dari analisa ini menunjukkan penjimatan yang diperolehi oleh bukan sahaja penyokong, tetapi juga untuk pihak FA itu sendiri.

Berdasarkan data StubApp, RM130,000 berjaya dikurangkan dari penjimatan kos minyak petrol dan juga bayaran tol, 4,300 jam telah berjaya dikurangkan dari masa menunggu serta pemanduan dan RM200,000 berjaya ‘diselamatkan’ dari pihak persatuan dari kos operasi pasukan.

Sila hubungi pihak StubApp jika pasukan anda mahu turut ‘merasa’ penjimatan operasi dan memaksimakan hasil serta memudahkan penyokong mendapatkan tiket sekaligus meningkatkan lagi kutipan, kehadiran penyokonf dan motivasi  para pemain untuk beraksi lebih baik.


Utamakan Keselamatan Isteri, Netizen Puji Suami ‘Check’ Keadaan Pasangan Sejurus Kereta Dirempuh Teruk

Seorang wanita dan pasangannya menghadapi detik-detik mencemaskan apabila kereta yang dinaiki mereka dirempuh dari belakang beberapa kali akibat ada pengguna jalan raya tidak sempat brek dalam kesesakan lalu lintas.

Menerusi rakaman video dashcam oleh TikTok @_snowyyyy yang berdurasi 22 saat itu, ketika semua kenderaan sedang berhenti dalam kesesakan lalu lintas, tiba-tiba datang sebuah kerete Hyundai dalam keadaan laju dan tidak sempat brek melanggar Honda Civic yang dinaiki pasangan suami isteri terbabit.

Dalam rakaman video itu kelihatan impak pelanggaran itu sangat kuat sehinggakan barangan yang ada di tempat duduk belakang terjatuh daripada kerusi dan cermin mata yang dipakai oleh pemandu tertanggal.

Replying to @FANT YOU😉 Kuat sangat, dalam otak dah fikir jangan la ada lori 🥺seram taktau nak kata mcm mne sbb sekelip mata je jadi

Menurut wanita yang memuat naik rakaman video itu, semasa kejadian rata-rata pengguna jalan raya ketika waktu itu sudah perasan keadaan lalu lintas yang sesak dan ramai menekan brek semasa mahu turun daripada kawasan flyover.

Bagaimanapun nasib tidak menyebelahi pasangan suami isteri itu apabila kereta Hyundai di belakang mereka gagal memberhentikan kenderaannya lalu menyebabkan kemalangan terjadi yang turut melibatkan beberapa buah kenderaan di hadapan mereka.

Dalam pada itu orang ramai turut memuji suami wanita itu kerana segera menanyakan keadaan sambil memegang perut isterinya sedang hamil.

Setakat artikel ini ditulis, video asal telah mendapat 6.4 juta tontonan dan lebih 7,000 komen daripada pengguna TikTok.

Orang ramai turut meluahkan rasa bersyukur selepas pemilik akaun TikTok @_snowyyyy berkongsi rakaman video mengenai bayi dalam kandungannya dalam keadaan baik selepas insiden kemalangan teruk yang dialaminya itu.

Netizen turut berkongsi saranan betapa pentingnya penggunaan tali pinggang keledar semasa berada di dalam kenderaan kerana ia dapat mengelakkan pemandu dan penumpang mengalami kecederaan teruk sekiranya berlaku kemalangan.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Utamakan Mangsa Banjir, Lelaki Ini Guna Brabus G700 6×6 Untuk Hantar Bantuan

Hujan lebat yang turun membasahi Lembah Klang sejak Jumaat lalu telah menyebabkan banjir kilat di beberapa kawasan dan ada kawasan yang terputus hubungan kerana jalan dinaiki air.

Antara kawasan yang teruk terkesan dalam banjir kilat ini adalah Taman Sri Muda, Shah Alam di mana kenderaan biasa tidak dapat menyusuri jalan di sini. Justeru itu, sukarelawan yang mempunyai kenderaan pacuan empat roda ramai yang tampil menghulurkan bantuan di kawasan-kawasan ini.

Namun, perkongsian Nedim Nazri Aziz di Twitter menarik perhatian ramai apabila salah seorang sukarelawan yang datang membantu menggunakan jentera mewah Brabus G700 6×6 untuk menghantar bantuan kepada mangsa banjir.

Bless my brother DS Sunny, simpan rumah bagi kilat buat apa, nah dia ni bawa masuk kawasan banjir,langgar longkang & transfer stranded victim lagi .

— NNA 🇲🇾 (@NedimNazriAziz) December 20, 2021

“Bless my brother DS Sunny, simpan rumah bagi kilat buat apa, nah dia ni bawa masuk kawasan banjir, langgar longkang & transfer stranded victim lagi,” tulis Nedim.

Rata-rata netizen kagum dengan pemilik kenderaan itu yang tidak kisah menggunakan jentera bernilai jutaan ringgit itu demi misi kemanusiaan. Rata-rata netizen turut memuji pemilik kenderaan tersebut dan berkata kenderaan itu sememangnya dicipta untuk menghadapi situasi ‘off-road’ sebegini.

A car created for the exact purpose and the right time and not just a show car. Having an owner with brains of humanity also helps 👍

— Haziq Ismail (@hziqismaill) December 20, 2021

Proper way to 'flex'. Bukan upload story main pijak duit kertas, tunjuk vacation mewah, enjoy lazy weather time banjir puiii

— silent sufferer (@LIL_gvup) December 20, 2021

Berdasarkan laporan paultan.org, Harga seunit Brabus G700 6×6 ini adalah RM3.2 juta (tidak termasuk cukai) dan adalah sangat rare untuk melihat kenderaan ini di jalanan.

DS Sunny mmg selalu buat charity and suka bagi sumbangan, been following his instagram for quite sometime. https://t.co/hdEpxo6jUL

— Adib • PruBSN Takaful (@adibkhld) December 20, 2021

Pemilik kenderaan tersebut adalah DSS Sunny, salah seorang collector kereta di Malaysia. Beliau sebelum ini sering terlibat dengan acara amal dan memberikan bantuan serta menderma bukan sesuatu yang asing baginya.

Terima kasih kepada DSS Sunny dan para sukarelawan yang lain yang sanggup berkorban tenaga dan kenderaan dalam menyalurkan bantuan kepada mangsa banjir secepat mungkin. Jasa anda semua pasti akan dikenang.

Bantuan hadir dari pelbagai sudut dan ada yang sanggup bawa sampan dari utara dan selatan tanah air demi membantu mangsa banjir di Selangor. Baca lagi pada pautan di bawah.

Rakyat Malaysia Prihatin, Sanggup Turun Dari Utara Dan Selatan Bantu Penduduk Lembah Klang

Perodua Tawar Pemeriksaan Percuma, Diskaun Dan Rebat Untuk Kenderaan Mangsa Banjir

Lokasi Majlis Dijadikan Pusat Penempatan Banjir, Netizen Terharu Pasangan Pengantin Ini Sedekah Lauk Kenduri


UTHM Berjaya Cipta Rekod Hasilkan Dron Kargo Yang Mampu Angkat Beban Sehingga 200KG

Industri pengangkutan udara moden semakin mendapat perhatian ramai pihak, termasuklah NASA yang baru-baru ini telah memandu uji sebuah teksi udara yang bakal menjadi pengangkutan pilihan pada masa akan datang.

Baru-baru ini Universiti Tun Hussein Onn Malaysia (UTHM) berjaya menghasilkan satu dron kargo bersaiz besar pertama di Malaysia dikenali sebagai C-Drone.

Semasa percubaan rekod penerbangan hovering ini, C-Drone telah berjaya terbang dengan membawa beban kargo seberat 200kg, sekaligus berjaya mencipta rekod dalam Malaysia Book of Records bagi kategori ‘Beban terberat yang boleh diangkat oleh sesebuah dron.’

Pembangunan dron kargo ini memakan masa kurang dua tahun ini dibangunkan oleh sekumpulan penyelidik UTHM yang mempunyai pelbagai latar belakang bidang kepakaran. Mereka turut dibantu oleh sekumpulan pelajar dan penasihat pakar daripada universiti tempatan dan pihak industri.

Menurut Ketua Projek, Profesor Madya Dr. Zamri Omar prototaip C-Drone ini telah direka bentuk, dibina dan diuji terbang di UTHM.

“Bermula dengan aktiviti analisis dan reka bentuk, simulasi, fabrikasi komponen, pemasangan, integrasi sistem dan pengujian terbang, semuanya telah dilaksanakan di dalam fasiliti makmal projek C-Drone yang berlokasi di kampus induk,” terang beliau.

C-Drone mempunyai panjang serta lebar kira-kira 5 meter, 2 meter tinggi, dikuasakan dengan bateri dan berat kasarnya pula sekitar 400kg. Model dron ini dikenali sebagai Multirotor Vertical Takeoff and Landing (VTOL).

Pada masa yang sama, projek pembinaan dron ini dibuat bagi membuktikan konsep reka bentuk dan sistem dron kargo besar ini boleh dibina dan ianyanya mampu beroperasi dengan baik.

“Dana projek C-Drone ini diperolehi daripada Kementerian Pengajian Tinggi (KPT) dan sebahagian daripadanya dibiayai oleh pihak UTHM sendiri,” jelas Profesor Madya Dr. Zamri Omar.

Pihak UTHM berharap kejayaan ujian awal prototaip dron kargo ini dapat menjadi motivasi dan membuka ruang bagi universiti dan pihak industri yang berminat untuk berkerjasama dalam mengembangkan potensi dron ini kepada pengunaan komersial pada masa akan datang.

Selain berkhidmat sebagai pemandu bas dan van jenazah di di Universiti Malaysia Pahang (UMP), lelaki ini mampu hasilkan dron bernilai RM60,000 buat pelanggannya. Baca lebih lanjut melalui pautan di bawah.

Di Sebalik Kerjaya Pemandu Van Jenazah, Lelaki Ini Turut Hasilkan Dron Berharga RM60,000

Tawar Perkhidmatan Guna Dron Bantu Pesawah, Lelaki Ini Raih Pendapatan RM5,000 Sebulan

Raih RM50,000 Hasil Penjualan, Wanita Ini Dakwa Jual Pokok Lebih ‘Untung’ Daripada Beli Emas


Utusan Buat Jualan Tutup Gudang, Ulat Buku Wajib Serbu dan Sokong

Oktober lalu, kita digemparkan dengan berita penutupan sebuah syarikat akhbar yang sudah lama bertapak di Malaysia iaitu Utusan Malaysia Berhad.

Setelah 8 dekad beroperasi, Utusan akhirnya terpaksa berkubur kerana menanggung bebanan kewangan.

Baru-baru, satu jualan tutup gudang diadakan untuk menjual semua naskhah buku yang pernah diterbitkan syarikat tersebut. Buku-buku tersebut ditawarkan dengan harga yang sangat rendah.

Lokasi gudang tersebut terletak di Taman Shamelin Perkasa, Cheras. Anda boleh menggunakan aplikasi Waze dan Google Maps untuk ke lokasi jualan.

Orang ramai juga dinasihatkan agar pergi awal dan jangan tunggu hingga minggu akhir Disember 2019. Ini disebabkan makin ramai pengunjung datang dan kalau lambat, tajuk-tajuk terkenal semua mungkin habis.

Rata-rata netizen yang telah menyerbu jualan gudang tersebut turut berkongsi hasil tangkapan mereka di media sosial Twitter. Kebanyakkan mereka mengatakan harga yang ditawarkan tersangatlah murah.

Alhamdulillah. Dapat memiliki buku-buku ini (jumlah buku – 40 buah buku) hanya dengan harga kurang RM150.00.

Jualan gudang utusan. pic.twitter.com/aaFKhnNIiC

— norsamila.samsudin (@Norsamila) December 12, 2019

Beli buku 'A pictorial Journey Tun Dr Mahathir' di Jualan Lelong Utusan Publication berharga RM10 shj pic.twitter.com/NY4VAtholQ

— Ir Ismail Abd Rahman (@bukitmulia) December 15, 2019

Jualan ini berlangsung sehingga 31 Disember ini sahaja. Buat mereka yang berada jauh dari lokasi jualan, boleh meminta kenalan yang berdekatan dengan lokasi gudang untuk membantu anda mendapatkan buku-buku terbitan Utusan ini.

Dikepilkan beberapa artikel berkenaan Utusan Malaysia yang menjadi bualan hangat pada bulan Oktober lalu. Klik pautan di bawah untuk bacaan lanjut.

Utusan Malaysia Dan Kosmo Dijual Kepada Pemegang Saham Media Prima

Utusan Melayu Bakal Tutup Operasi Hari Ini?


Utusan Dilaporkan Bakal Henti Operasi Cetakan Rabu Ini

Kemelut yang sedang melanda surat khabar tertua di Malaysia, Utusan semakin meruncing apabila dilaporkan bakal menghentikan cetakan akhbar mereka pada haru Rabu (21 Ogos) selepas menghadapi masalah kewangan sejak beberapa bulan yang lalu.

Menurut laporan The Star, Semua akhbar di bawah Utusan Group; Utusan Malaysia, Mingguan Malaysia, Kosmo! dan Kosmo! Ahad akan terkesan dengan keputusan ini.

Presiden Kesatuan Wartawan Kebangsaan (NUJ) Malaysia, Mohd Taufek Razak berkata Utusan kini tidak mempunyai dana lagi untuk terus beroperasi. Taudek turut menambah jika aset-aset milik Utusan tidak terjual dalam tempoh terdekat ini, tidak ada jalan lain selain menutup operasi Utusan Malaysia.

Malaysia’s oldest mainstream newspaper Utusan Malaysia is on the brink of closing down, maybe in a few weeks. Its management meets the Utusan chapter of the National Union of Journalists at the Human Resource Ministry today. The newspaper staff haven’t been paid wages since June pic.twitter.com/5meKNzWMhy

— Kuala Lumpur Reporter (@KL_Reporter) August 19, 2019

Lebih memilukan, staf Utusan Group tidak dibayar gaji sejak bulan Jun yang lalu. Pekerja eksekutif Utusan dilaporkan cuma menerima bayaran RM2,000 terakhir pada bulan Jun yang lalu.

Utusan Malaysia diterbitkan buat pertama kali pada 1939 di Singapura dikenali sebagai Utusam Melayu dan ditulis dalam tulisan jawi. Utusan Melayu mula beroperasi di Kuala Lumpur pada tahun 1959. Versi tulisan rumi, Utusan Malaysia diterbitkan buat pertama kali pada 1 September 1967. Semoga dipermudahkan urusan Utusan Group untuk membuat bayaran tunggakan gaji kepada semua staf yang terlibat.


Utusan Malaysia Dan Kosmo Dijual Kepada Pemegang Saham Media Prima

Bermula dengan sekadar ura-ura, Aurora Mulia Sdn Bhd yang dimiliki oleh Tan Sri Syed Mokhtar Al-Bukhary dilaporkan berminat untuk memiliki saham dua syarikat akhbar Melayu Malaysia iaitu Utusan Malaysia dan Kosmo.

Menurut laporan bernama, saham Utusan Malaysia yang sebelum ini dimiliki oleh Dilof Sdn Bhd bakal didapatkan Aurora Mulia sekaligus meningkatkan jumlah saham Aurora Mulia dalam Utusan Malaysia sebanyak 70%.

Difahamkan pembelian ini disifatkan sebagai langkah untuk memastikan akhbar tertua Malaysia iaitu Utusan Malaysia terus kekal selepas 80 tahun beroperasi. Pelaburan ini dilihat sebagai langkah sokongan Tan Sri Mokhtar bagi memastikan sektor pengiklanan, pengedaran serta percetakan Utusan Melayu dapat terus kekal.

Untuk pengetahuan, Aurora Mulia merupakan pemilik saham terbesar Media Prima. Setakat ini, Media Prima merupakan pengeluar kepada surat khabar News Straits Times, Berita Harian dan Harian Metro. Syarikat ini juga turut beroperasi yang menayangkan enam saluran percuma di TV dan empat saluran radio.

Sejak kebelakangan ini, Utusan Malaysia dilaporkan mengalami masalah kewangan yang serius. Pada tahun lalu mereka telah menjual tanah di Jalan Tiga dengan nilai RM18 juta. Klik pautan di bawah untuk mengetahui dengan lebih lanjut.

Utusan Melayu Sahkan Penjualan Tanah Di Jalan Tiga Dengan Nilai RM18 Juta

Utusan Dilaporkan Bakal Henti Operasi Cetakan Rabu Ini

Utusan Sah Meneruskan Operasi Dengan Menaikkan Harga Akhbar


Utusan Sah Meneruskan Operasi Dengan Menaikkan Harga Akhbar

Kecoh sejak isnin lalu apabila Utusan selaku akhbar tertua Malaysia dilaporkan bakal menghentikan cetakan pada 21 Ogos selepas menghadapi masalah kewangan sejak beberapa bulan yang lalu.

Disaat syarikat ini sedang tenat, Utusan dilaporkan akan meneruskan perjuangan cetakan akhbar dengan menaikkan harga cetakan dimana Utusan Malaysia dijual pada harga RM2 manakala Kosmo! dengan harga RM1.50. Strategi kenaikan harga akhbar ini dibuat bagi menampung kos operasi dan jumlah cetakan yang semakin rendah setiap tahun.

Pengerusi Eksekutif Kumpulan Utusan Melayu, Abd Aziz Sheikh Fadzir turut menyeru orang ramai untuk sama-sama membeli Utusan Malaysia sebagai tanda sokongan serta memastikan mereka dapat terus beroperasi. Selain itu, peningkatan jumlah pembaca juga sekaligus membolehkan syarikat ini menjual lebih banyak iklan kepada pihak syarikat.

Berdasarkan laporan daripada The Edge Markerts, Utusan kini dinilai dengan harga RM8 juta manakala untuk suku tahun kedua bulan ini syarikat ini terpaksa menanggung rugi sebanyak RM3.89 juta berbanding RM18.85 juta pada tahun lalu.

Melihat kepada keadaan semasa dimana orang ramai cenderung untuk mendapatkan berita melalui platform digital, Utusan turut memperkenalkan Utusan Digital dengan harga langganan RM50 setahun bagi mendapatkan berita dan info terkini.

Baca lagi: Utusan Melayu Sahkan Penjualan Tanah Di Jalan Tiga Dengan Nilai RM18 Juta